
SESTRA IZIDORA: 
MIR | DOBRO... 


Divnih li riječi našega svetog Oca Franje! Divna li pozdrava! 
Divne li želje: Mir i dobro! 

Što ima ljepše? Što ima bolje? A što trebamo više nego to u 
našim vremenima? U ovim danima crnim i užasnim punim grozote, 
grijeha, zla! 

Ogledajmo se malko po svijetu: države se trzaju u borbi za 
ravnotežje, u stravi pred grdnom aveti rata, u očaju, da ne nastupi 
posvemašnji slom. A ipak se spremaju da jedna drugu potajno za- 
skoče, vojnom snagom nadmaše, natkrile u ubojitim i zatornim stra- 
hotama. 

Ishitrena prevlast, umišljena veličina, uobražena nadmoć, 

Stvara se kaos, u kojemu se nitko ne snalazi, a pokretač ove 
zbrke je oholost — majka sebičnosti, gramzenja, zavisti, zlobe, pod- 
losti, neiskrenosti, varanja i svih ostalih opačina. Iz oholosti izvire 
i nehaj prema Bogu, mlakost i porugljivost prema vjeri, prkos prema 
zapovijedima i propisima Crkve, da se napokon izrodi u luđačko 
mahnitanja i divljanje u — bezboštvo. ' 

Eno, u zemljama, nekad kršćanskim, niču društva bezbožaca. 
Vlasti mirno trpe, pače odobravaju, da bezdušnici izdaju listove, bro- 
šure, knjige i nanivavaju još nezaraženoj masi, da drže predavanja, 
bestidne i bezbožne pretstava u kazalištima i kinima, da potajno, 
jedva primjetljivo štrcaju otrov u prijemljive duše mladeži i beza- 
zlenog općinstva pa i da glasno telale svijetom svoje — tobože — 
slobodoumne ideje. Tako zarobljuju milijune bijednika miteći ih i 
novcem otetim na imanju i krvi drugih milijuna bespomoćnih, ili . 
tim novcem — dok ogromno mnoštvo skapava od gladi — šalju ben- Z1n 


oni: oni 


zin, da se na križ pribijeni katolici poliveni benzinom živi spale, ili 


"da otrovnim plinom i groznim ubojnim oružjem zatru Bogu, Crkvi 


i domovini vjerne građane. 

Iz ovoga kaosa da dođe mir i dobro?! 

Eno u Rusiji uveli su i začasno članstvo bezbožničko; njime je 
nedavno »odlikovan« jedan njihov prvak, 

Pogledajte novine! Slika su razrožnosti svijeta, ogledalo su na- 


cerenog lica društva, svjedočanstvo su najkukavnije moralne i ma-: 
\ terijalne bijeđe. Krcate su izvještajima o gnjusnim i krvoločnim zlo- 


činima, vrve niskim, prostačkim, gotovo nemogućim vijestima, I naše 
neke novine — žalibože — vjerno majmunišu svoje družice iz »ve- 
likoga svijeta«! 

A narodi žele mir“i dobro... 

Kakove su škole? Tjeraju — ili su već istjerali iz njih nauk 
o Bogu i vjeri. Hoće da budu moderni; etika i moral treba — vele 
— da nadomjesti vjeronauk, Na mnogim se mjestima već vide plo- 
dovi modernog uzgoja. Bijednici! 

Kao da ima uzvišenijega morala, ispravnije etike od kršćanske! 
Ali oni — zaslijepljeni luciferskom oholosti — zabacuju kršćan+ 
stvo, dižu graju i halabuku na »zastarjela« načela; time zaglušuju 
glas vazda budne savjesti i nadglasuju one, koji vape za spasom, 

A narodi čekaju — čekaju mir i dobro... 

Da, sve se gloži, sve se grize, sve se ubija. A kraj toga govore, 
da rade za svjetski mir; za dobro naroda .., 

O ne, ne: iz ove paklenske glazbe ne niče mir; iz ovakve ka- 
ljuže ne izlazi dobro... 


Mir i dobro nužno traže ljudske duše, a oni, od kojih se na- 
daju, da će donijeti i mir i dobro — nuđaju im samo nemir i zlo, 
A tako je sladak Mir, tako je neizmjerno Dobro, koje im nuđa 


* Jedan — Onaj, od kojega se mnogi odvraćaju; Onaj, koji usprkos. 


tomu širi ruke, da ih prigrli. Onaj, u koga je sve blago, sve bogat- 
stvo, sva raskoš, koju duša može željeti, osjetiti, posjedovati, uži- 
vati. On sipa mir i dobro iz preobilja svoje dobrote, samo treba, 
da ga slijedimo. : 

I slijedit ćemo ga, bar mi djeca serafiskog Patrijarhe. Stupa- 
jući tragom našega Oca doći ćemo neminovno do Krista, stupit ćemo u 
Njegovo carstvo mira; uživat ćemo dobro, koje nikad na prolazi. 
Širit ćemo carstvo Kristovo — što je dužnost uostalom svakoga 
kršćanina, svakoga katolika. Više no ikad uzdižimo srce. gore prema 
nebu molitvama i težnjom, da svim dušama zavlada krepost, da se 


otvore slijepe oči duševnih slijepaca, da svi — najprije mi sami — 


revno vršimo svoje dužnosti, bile one ma kako neznatne ili ma kako 
teške. Susretajmo bližnje svoje — i one, koji nam zlo čine — s lju- 
bavlju i blagošću po primjeru božanskog Učitelja. I najmanje naše 
dobro djelo, ako mu je povod ljubav, mora da urodi: dobrim plodom: 
bit će doprinos širenju carstva Kristova. Uzdajmo se u Providnost, 

predajmo se Najvišoj Vlasti: Ona će nam pomagati u našem. nasto- 


k 


janju. Bit ćemo jaki s Onim, koji nas obdaruje odrazom svenmoći.. 


svoje, i mi ćemo u Njegovo ime, za Njegovo carstvo, na NjegeY! 
slavu izvojštiti sve, što se Njemu mili, što On hoće. 
I zavladat će u našim dušama 


Mir i Dobro! 


M. KORMAN -C. TINNIENS: 


TREĆOREDAC LJUBI SVE LJUDE 


SVJEDOČANSTVO SA STRANE ONIH, KOJI SU VANI, 


»Gledajte, kako se među sobom ljube!« rekoše nevjernici o prvim 
kršćanima, začuđeno motreći mir i ljubav, što je među njima vladala. 
Bratska ljubav, ta najglavnija zapovijed kršćanstva, jest najsigurniji 
znak pravog kršćanina. I Redovi, što ih je sveti otac Franjo uteme- 
ljio, odlično se zovu serafinski, radi vatre božanske ljubavi, što im 
ju je znao udahnuti onaj, kojeg je rasplamtio žar ljubavi. Stoga htjede 
on, sastavljajući sveto pravilo časnog TR-a označiti mu napose ovu 
krepost i svoj njegovoj djeci odrediti: »Neka dobrohotnu ljubav 
brižno čuvaju i među sobom i prema drugima; i neka izravnavaju 
nesloge, koliko samo mogu.« 

Samo se sobom razumije, da tim riječima nije htio ni serafinski 
Otac ni reformator Pravila Leo XIII. naložiti trećorecima osobitu 
dužnost ili novu zapovijed, nego samu onu, koju je sam Gospodin 
Isus Krist svima kršćanima već naložio rekavši svojim učenicima: 
»Novu vam zapovijed dajem, da ljubite jedan drugoga, kaošto sam ja 
ljubio vas. Po tom neka poznaju svi, da ste vi moji učenici, što ljubite 


3 


4 


Jed drugoga.« I kao da čujem primjetbu sv, serafskog Oca: po tome 
ćevas ostali svjetovnjaci prepoznati, jeste li ili niste li pravi franjevci, 
AK% imadete pravu bratsku ljubav. Sveti otac papa Benedikto XV. 
keli (6. L 1921.): »Po volji dakle Sveca ima se kao karakteristička 
\glavna značajka na njegovim trećorecima sjeti bratska ljubav, ta 

evna čuvarica mira i sloge. On si bijaše i te kako svijestan, da je ta 
kapovijed Isusu Kristu veoma mila i obuzima sav kršćanski zakon; 
stasga se je on vrlo gorljivo trsio, da srca njegovih odgovaraju toj 
; povijedi.« 


\aaoo OTAJSTVA SVETE VJERE 


s... 


k bližnjemu. 

Već iz tih riječi dade se raspoznati, što je kršćanska ljubav 
prema bližnjemu, što ta riječ znači po rječniku naše svete vjere, 
Ljubav k bližnjemu jest dah neba, koji je poslan na zemlju, prožet 
miomirisom i svijetlom nebeskih stanova. Ljubav je ona krepost, koja 
povezuje među sobom blaženike, i dušu čovječansku spaja s Bogom 
u onim ushitima duha, koji se popinju do zanosa (ekstaze). 

Ljubav je ono mišljenje i raspoloženje, koje sve podnaša, sve 
oprašta, sve daje. Njezin slatki smiješak i vrele suze jednako su 
ugodne i dobrotvorne, njezini koraci po putu života ostavljaju za 
sobom neizbrišljive tragove, kao brazde iza lađe blagoslova, koja 
krstari u svim smjerovima po morskim pučinama otkupljenoga čo- 
vječanstva: Stoga nema na zemlji toga, da bi čovjek živio bez lju- 
bavi. Bez ljubavi sve je bez reda, sve mračno, mrklo, mrtvo (»Sine 
charitate omnia sunt mortua, quia charitas est vita a se et in se«, 
veli duhoviti franjevački učenjak Ivan Duns Skot). 

To je načelo vodilo muža providnosti, kojemu se toliko dive 
narodi te ga svečano proglasiše serafom u čovječjem tijelu, jer njegovo 
je srce gorjelo nebeskom vatrom serafske ljubavi: on je, da tako 
reknemo, uspostavio tu novu zapovijed, te svoje mile učenike irećo- 
retske obvezao, da i među sobom i prema drugima brižno čuvaju 
dobrohotnu ljubav i da se prema svojim silama staraju staložiti svađe, 
tako da s pomoću ove nebeske kreposti svi živu ujedinjeni u Gospo- 
dinu Isusu Kristu. ' 


PARBENJA DA SE I NE ČUJU MEĐU NAMA 


Po duhu ove spasonosne opomene treba da se trećoreci klone : 


parnica bilo s trećorecima, bilo s netrećorecima, jer to nimalo ne 
dolikuje onima, koji sebe zovu i zaista jesu braća, budući djeca je- 
dnoga te istog oca; pa ako bi i morali okončati kakav mali spor, 
neka toga nikad ne učine pred sudom, nego onim putem, što ga 
savjetuje ljubav Isukrstova. — Kršćanska je ljubav temelj obitelji, 
društva i vjere, stoga se razumije, da ćemo je svi dragovoljno vršiti, 
vođeni ne drugim poticalom osim primjerom Gospodina našega Isusa 
Krista. Otkad je Otkupitelj svijeta one zadnje večeri svoga smrtnoga 
života izrekao one božanske riječi: »novu vam zapovijed dajem, 
da se međusobno ljubite, kao što sam Ja vas ljubio — odonda je 
povijest kršćanske vjere neprestance bila povijest ljubavi na svijetu. 


NE PRISILNI KOMUNIZAM, NEGO DOBROVOLJNO JEDINSTVO 


Ljubav je obrazovala ona prva društva braće u Isusu Kristu, 
kojima su se divili Jerusalem i Aleksandrija. Tu bijaše ljubav jedina 
veza, što je ujedinjavala srca; tu je ta zapovijed Gospodnja sve druge 
zakone učinila nepotrebnima; tu je bratska ljubav iz kršćanskog 
rječnika izbrisala one ledene riječi: tvoje i moje. Pročitaj Djela Apo- 
stolska 2, 44., 4, 32.: »I svi koji vjerovaše,., imahu sve zajedničko. 
Tečevinu i imanje prodavahu i razdavahu svima kaošto bijaše komu 
od potrebe. U zboru onih, koji vjerovaše, bješe jedno srce i jedna 
duša, i nijedan ne govoraše za imanje svoje, da je što njegovo, nego 
im sve bješe zajedničko.« 


USPJEH KRŠĆANSKE KULTURE 


Ljubav je dvije trećine ljudstva izvadila iz niskoga ropstva, te 
obdarila slatkim nazivom »braća« one, koji su dotada bili nazivani 
»stvar« svojih gospodara; ona je zauvijek proklela ono načelo pogan- 
skog despotizma, koje zloglasni Nietzsche ovako izražava i naučava: 
»Najveći broj ljudi imadu život samo na korist nekolicini, Čovjek od 
stada jest tu samo za čovjeka, koji vlada« (Smisao je taj: čovječan- 
stvo se dijeli na gomilu marve i šačicu gospode, Herdenmensch, 
Herrenmensch ili kako se kaže: velika riba jede malu). Ljubav je 
slabašnu ženu izvukla iz prezirnoga, sramotnog robovanja te uzvisila 
na dostojanstvo odlične drugarice supruga i dionice sve njegove 
ljubavi, njegovih prava i povlastica, 

Ljubav je novorođenčad otela šakama najsramotnije škrtosti i 
najokrutnijeg nečovještva vlastilih roditelja, kojima su nepravedni 
zakoni rekli: bez ikakve kazne možete novorođenu djecu prodati ili 
baciti psima i jastrebima neka ih prožderu. 

Ljubav je zauvijek zatvorila vrata na užasnom amfiteatru te 
očima pučanstva zakratila ona mrcvarenja ljudi, kod kojih je krv 
siromašnih robova i nesretnih zarobljenika poput rijeke tekla po-: 
miješana sa zamazanom krvlju divlje zvjeradi, 

Ljubav je preobrazila međunarodno pravo te zauvijek proklela 
nepravedno globljenje puka, i proti krvavom ratnom geslu »jao si ga 
pobijeđenima« uložila je riječ milosrdnosti i milosti za svekolike, koji 
se predadu pobjediteljima. Ili priupitajmo malko: Tko je u prvim 
stoljećima kršćanskoga društva navijestio humanitarni (čovjekoljubni) 
zakon bratskoga gostoljublja? Ljubav! Tko je, poslije, utemeljio 
kršćanske redove vitezova, koji su s oružjem u ruci bili putnicima 
zaštita i pomoć? Ljubav! Tko je ustanovio ono veliko djelo za otkup 
zarobljenih? Ljubav! Tko je po svim gradovima kršćanskoga svijeta 
sazidao bolnice i snabdio ih vječnim dohocima? Ljubav! Tko je sku- 
pocjene palače podigao za utočišta ubogoj, nejakoj siročadi? Ljubav! 
Tko je njima dao oca i majku, što ih s tako nježnom ljubavlju primaju 
i odgajaju, tako te ni ne osjećaju boli otuda, što su sirote? Ljubav! 
Tko je žrtve raskalašenosti napokon prezrene i zabačene od svijeta, 
primio u Magdalenske samostane te ih tu s tolikom ljubavlju uko- 
načio? Ljubav! Tko je iz samilosti iskazivao tako veliko milosrđe 
siromasima, slaboumnima i umobolnima? Ljubav! Tko je osnovao 
kuće za nahode te novorođenčad, koju su vlastite matere nematere 
odbacile, prigrlio s čuvstvima majčinske ljubavi? Ljubav! Tko je u 
leprozorije spremio bijedne gubavce te zdravlje i svoj život žrtvovao 
na to, da dvori ove nevoljnike, koji su zbog gađenja i užasa bačeni 
van iz društva i općenja s ljudima? Ljubav! Tko je neizlječive, slabe, 
uzete, padavičave i škrofulozne bolesnike uzeo u svoju ljubaznu 
skrb? Ljubav! Tko —, no dokle ćemo prispjeti, budemo li još dalje 
slijedili blagonosna djelovanja ove nebeske kreposti? 

Sve je to i kud i kamo više djelovala širom svijeta kršćanska 
ljubav, Pa kad je na neko vrijeme bila snabdjevena novim sredstvima 
za pomaganje, ona je položila također temelj baštini za siromašne 
seljake, time što je pribavila osiguranja zemljištima naseljenika i svim 
potrebnima predala slobodne pašnjake iz općinskog zemljišta i dije- 
lila mnogobrojna vijena (miraze) ubogim djevojkama, da se mogu 
neporočno udati, i namicala novčane potpore siromašnim udovicama 
i opskrbu njihovoj siročadi, i množila besplatne škole, da dobre 
duševne sposobnosti siromaha ne ostanu zapuštene, nego da: nađu i 
k najvišim dostojanstvima i službama otvorena vrata, 


MODERNA KARITATIVNA AKCIJA 


Ako je lakomstvo egoističnih vladara moglo vjeri oteti njezin 
stari posjed, što ga je i zakonito stekla i dobrotvorno upravljala, je 
li bijaše kadro također je lišiti duha ljubavi? Ne. Još uvijek vjera, 
kako je to uvijek činila, pridonosi žrtve pravog samoprijegora po 
svim domovima, u kojima stanuje bol, bijeda, lelek. I povrh toga šalje 


vjera svoje poklisare ljubavi k žrtvama prilijepčivih bolesti, kuge i- 


rata; — ukonačuje, ugošćuje, posvećuje tisuće staraca i starica, što 
svojom odvratnošću i nejakošću omrzoše i svojim vlastitim obiteljima 
te su od svakog zapušteni. Vjera oživljava i oduševljava društva sv, 
Vinka, dobrotvorna župska društva, koja nose utjehu i pomoć sve 

do u zatvore i tamnice, u potleušice i tavanske i podrumske sta- 
nove. Vjera podupire zavode za posuđivanje, za beskamatne zaj- 
move, djetička društva, patronate u korist siromašnijih obrtnika, 
zanatlija i radnika, ona odgaja njihove sinove u obrtnim i stručnim 
školama te obrazuje njihovo srce s divnom ustrpljivošću poučavajući 
ih u kršćanskom vjeronauku, da sada postanu dobra djeca, a poslije 


pošteni oci obitelji i ugledni građani, 

Iz istoga vrela kršćanske ljubavi prema bližnjemu proistječu 
također naše novije ustanove kao: »Društvo dobre štampe«, da 
stane na put drskoj, pogubnoj lektiri, koja se svuda rasprostranjuje 
kao porod pakla; — »Kruh sv. Ante«, da danomice stišava bijedu 
sramežljivih siromaha; — i tisuće takovih Bogom blagoslovljenih, 
crkvenim oprostima obdarenih ustanova, koje svatko s veseljem 
pozdravlja. Što da još dalje reknemo u pohvalu toj kršćanskoj kari- 
tas, toj nebeskoj kreposti, koju je Gospodin Isus Krist donio na 
ovaj svijet i sv. Franjo opet probudio na život? Quibus te laudibus 
eHeram? Nescio. »Kojima da te pohvalama uzveličam? Neznam«. Ne 
užiže li ona možda srce stotinama redovnika, svećenika, djevica 
i pobožnih duša? Ne oživljava li ona tisuće apostolskih misionara 
i ne ulijeva li im plemenitu srčanost, da se oproste za vazda sa 
svojima i s domajom te vode nov život pun opasnosti i napora po 


pustarama afrikanskim, azijatskim, amerikanskim, australskim? Ne 
. rasprostranjuje li Karitas s imovinom i ličnim žrtvama širom kineskih 


provincija Djelo Djetinjstva Isusova i ne osniva li u korist djece 
kineskoga pučanstva učione, u kojima djeluju sestre Salezijanke, i ne 
uređuje li ona novo Djelo Otkupa siromašnih robova iz crnačke 
zemlje? 


TREBA ZNATI — da je čitanje dobrih knjiga najzgodnije sred- 


stvo za naobrazbu, za vjeru, za značaj i za zvanje. 


VALJA ZNATI — da knjiga, koja nije vrijedna, da je pročitaš 
dvaput, nije vrijedna ni da je čitaš jedanput. 


TREBA ZNATI — da te dobro štivo čuva od opasne besposlice 
i da te oplemenjuje i obogaćuje. 


TAPETAR I DEKORATER 


ANEFUN NUSA 


Kaptol broj 8 ZAGREB Kaptol broj 8 


Preuzimam sve itapetarske i dekoratemske radnje, kao madrace, uloške, otomane, 
cauthe (kauč), sve vrste roleta, potpune garniture, te različite dekoracije, kao i 
sve u tu struku zasjecajuće radnje i popravke. 


Izradba solidna. Cijene umjerene. 


IGNOTUS: 


KRALJ BUDI ISUSE ! 


Kralj budi Nek časti 
Svih ljudi, I slasti 
Svih grudi, I strasti 
Isuse! Odlože ! 


Sve duše Sve volje 
Nek sruše Tu dolje 

Sve tmuše Nek' bolje 
Opake! Služe Te! 


P. BIERBAUM: 


SLUGA BOŽJI LUDOVIK NECCHI 


trećoredac 


Snaga Serafskoga reda je silna i gotovo nedokučiva. Ona se 
kroz 700 godina nije istrošila, štoviše, upravo u našim danima, koja 


uistinu nisu sklona svemu onome, što je nadnaravno, pokazala se“ 


vrlo plodnom. 
Tako je 10, I. 1930, umro u Milanu profesor biologije na tamo- 
šnjem sveučilištu, dr. Ludovik Necchi, Prema oporučnoj odredbi na 

njegovu su spomeniku napisane samo ove riječi: Ludovik Necchi, 
franjevački trećoredac. Ove su značajne riječi odraz jednog tako 
neobičnog života i djelovanja, da su svi, koji su pokojnika poznavali, 
sve moguće poduzeli, da se on proglasi svetim. Ludovik Necchi rodio 
se 19, XL. 1876. u Milanu. Već kao mladić zalagao se svagdje za 
Krista i Crkvu. Duh sv. Franje očitovao se kod njega pravo tek 
onoga dana, kad je primio znakove TR-a. Liječničko ga je zvanje 
uvelo u krugove, koji su nijekali sve što je katoličko ili su se, što 
više, borili protiv katolicizma. Njima je pristupao snagom uvjerenja 
sv, Pavla i ljubeznošću sv. Franje, te je tako mnoge priveo pod 
Kristovu zastavu. Među njima također i današnjega franjevca svjet- 
skoga glasa, rektora milanskoga sveučilišta dra, Augustina Gemelli. 
S njime je-radio “na utemeljenju milanskoga univerziteta. Kad je 
Rim u borbi protiv socijalizma suprostavio Katoličku akciju, Lu- 
dovik je Necchi bio odmah u njenim prvim redovima. I svoje liječ- 
ničko zvanje smatrao je svetim apostolatom; treba pomoći ne samo 
bolesnom tijelu nego još više bolesnoj duši! I sve je kod ovog uzor- 
trećoreca bilo u duhu molitve, poniznosti i privlačive veselosti, 
premda su udarci sudbine tražili od njega mnoge i velike žrtve. 
Prof, dr. Ludovik Necchi sjajan je primjer praktičnog katolicizma 
svima, a napose pretstavnicima moderne znanosti i prosvjete. 


. RAZMATRANJE O KATOLIČKOJ AKCIJI. 


1. Štoje Katolička akcija? Katolička je akcija zdru- 
ženje svih katoličkih snaga u svrhu održanja, zalaganja, provođenja 


i obrane katoličkih načela u privatnom, obiteljskom i društvenom , . 


životu. Upravo onako kako je to činio sluga Božji Ludovik Necci. 
Ne zadovoljiti se dakle s katolicizmom »krsnoga lista«, i »udruženja«, 
da se već jednom pribavi sva važnost i vrijednost katoličkim nače- 
lima također u javnom saobraćaju! Biti katolik zborom i tvorom 
— to je Katolička akcija. — Kršćanstvo rada! Kraljevstvo Božje 
nije u riječi, nego u činu! (I. Kor. 4, 20). Je si li i ti toga nazora 
i na to spreman? > an 

2, Katoličkajeakcijapotrebna. Ona želi da podigne 
nasip protiv. bujice bezvjerja, nemilosrđa i nećudoređa naših dana. 
Ovaj posao svećenstvo ne može samo obavljati. Zato Katolička 
akcija poziva laike. Katolički odvažni laici u frontu! Zataje li laici, 
tada mora klonuti i onako preopterećeno svećenstvo, a s njime i 
katolicizam. Kako pak laički apostolat može djelovati, pokazao nam 
je sluga Božji Ludovik Necchi. Ne ćeš li i ti ići njegovim stonama? 

3, Zaštitnik Katoličke akcije. Sv. je Crkva izabrala 
zaštitnikom Katoličke akcije sv. Franju Asiskoga. Ovaj svetac, koji 


nije bio svećenik, pokazuje laicima pravi put, naime: vjernost sv. 


Crkvi, sv. Ocu i biskupima, zatim nesebičnu revnost za Krista i 
njegove interese i svoje vlastito uzorno življenje. Gdje vlada pravi 
Franjin duh, tamo katolicizmu ne prijeti nikakvo zlo. Moli serafskog 
Oca za pravi apostolski duh. Stavi se dušobrižnicima na raspolaganje. 

SVETI FRANJO U HRVATSKOJ G. 1212. 


Veseli se, kraljevino Hrvatska, 
Sveti su te pohodili putnici: 
Oluja je zanijela ih na tvoj žal, 
Kad su išli u domaju Kristovu, 
Da Isusa Spasitelja proslave. 

Iz lađe su na obalu izašli 
Odjeveni haljinama kostrijetnim, 
Obuveni sandalama priprostim, 
A vodi ih jedan drugar bezazlen 
Svetih kretnja i anđelskog pogleda. 
Dok se lađa oštećena popravlja. 


I svi znadu, da on svijetu naviješta 
Propetoga Spasitelja Isusa. 

Al mornari, koji njega slušaju 

I koji su mnoge zemlje vidjeli, 
Pitaju ga talijanskim jezikom: 
»Odakle si, pokorniče, došao 

I što hoćeš u kraljevstvu hrvatskom?« 
A pokornik odgovara ljubezno: 

»Ja sam Franjo iz Asiza umbrijskog, 
Velik grešnik, koji nije dostojan 

Da spomene ime Boga, Oca svog. 


On prolazi po hrvatskim selima, 
U ruci mu raspelo je drveno, 
Isprošenu koru hljeba blaguje 

I blagoslov na sva sela zaziva, 

A kada se narod kupi uz njega, 
On narodu zbori žarku propovijed, 
Ne govori on jezikom hrvatskim, 

I mnogi ga razumjeti ne mogu, 
Premda s lica svi mu svetost čitaju 


Silne mi je Bog podao milosti, 

A ja njemu nijesam dosta zahvalan. 
Zato želim da radosno postanem 
Svim ljudima brat i sluga najmanji. 
Htjedoh poći na Isusov sveti grob, 
Ali Bog me u Hrvatsku doveo. 
Hvala Bogu, koji mi je otkrio, 

Da tu vjerni Kristov narod stanuje. 
Pozivam vas, da činite pokoru, 

“ Da dostojni onog zvanja budete, 


Koje vam je odredio Isus Krist. 
Čuvajie se, vi junaci hrvatski, 
Da vas ne bi nenadano svladali 


“ Svijet i tijelo i đavao zavodnik.« 


Ide Franjo po selima hrvatskim 

I sve ljude na pokoru poziva. 

Na koljena vjernici se bacaju 

I biju se pokajnički u prsa, 

I žarko se mole Bogu Višnjemu: 
»Daj nam, Bože, da što dulje ostanu 
U Hrvatskoj ovi sveti putnici.« 

Al oluja na moru je prestala 

I tuđinski popravljen je opet brod, 
Đa zaplovi preko mora Jadranskog. 
Iz Hrvatske ide Franjo Asiski, 

A Hrvati za njim tužno gledaju 

I ovako među sobom govore: 


Da nam srca na pokoru potakne 

I posveti dom naš svojim stopama.« 
Dotle Franjo gleda s mora Hrvatsku 
I blagoslov moli za nju Višnjega 

I ovako on proročki govori: 
»Veseli se, kraljevino Hrvatska, 
Božja pomoć ne će Tebe ostavit, 
Jer će mnogi tvoji dobri sinovi 

U redove Male Braće stupati, 

I oni će mnoge duše spasiti 

I broj sluga umnožiti Gospodnjih. 
Pa kad padneš, o hrvatski narode, 
U najteže ovog svijeta ratove, 
Mala Braća vjeru će ti braniti 

I čuvari biti tvojih domova.« 

"To proriče svetac Franjo Asiski 

I desnicu blagu u vis uzdiže 

I blagoslov dijeli zemlji Hrvatskoj. 


»Hvala tebi, vječni Bože veliki, 


Što si k nama svoga sveca poslao, Guslar kroničar 


IGNOTUS: 


STATISTIKA JERUSALIMA | 


Rajski Jerusalim ima još mnogo praznih mjesta, koje čekaju na 
Božje izabranike iz ove suzne doline. Da još nisu tamo gore sva 
prijestolja zaposjednuta, znak je to, što još nema sudnjega dana. 
Jer čim broj odabranika buda potpun, onda više nema svrhe, da 
dulje stoji ovakav današnji svijet i svemir, budući da je sve samo 
radi izabranih miljenika Božjih. Smrtnici su pak znatiželjni stati- 
stičkih podataka iz nebeskoga grada, Matice rođenih su nam samo 
djelomično dozvoljene na uvid, jer druge matice tamo se gore ne 
vode. To je sasvim jasno, da matica vjenčanih tamo nema, jer kako 
će biti tamo iza slavnog Uskrsnuća i u vijeke vjekova, tako je već 
sada, tako je bilo u početku kod Isusova uzašašća: tamo se niti ne 
žene niti ne udavaju, nego su kao Božji anđeli, po riječima sv. Evan- 
đelja. Isto se tako samo sobom razumije, da tamo nema ni matica 
umrlih, jer tamo nema ni neće nikada biti suza ni plača ni leleka, 
ni boli ni smrti, po riječima Otkrivenja. Dakle se vode samo matice 
rođenih, koji su se, prepativši ovdje mučeničku ili ispovjedalačku 
smrt, odselili k anđelima u nebeski grad, Tko je i koliko ih je gore, 
to se sa potpunom i vjerskom sigurnošću tek djelomično znad& o 
pojedincima, naime samo onoliko znademo, koliko nam je Go- 
spodin objavio u Svetom pismu starog i novog zavjeta, bilo u ka- 
nonizacionim ispravama, kojima se proglase sveci. Za ostale se ne- 
beske: stanovnike pak može odgovoriti jedino načelno (principi- 
jelno), nipošto pak točno, brojčano. Toliko se sa sigurnošću znade, 
da su vrata nebeskoga grada još uvijek otvorena i svakom smrt- 
niku još uvijek otvorena. Tko i koliko ih ulazi i kojima sve sv. Petar 
prizna pasoše i legitimacije valjanima, to se dade izračunati jedino 

neizravno. Ključ za taj račun i statistiku jest samozataja, razumije . 


se dakako samo ona samozataja, koju pripoznaje i uvažuje Go- 
spodar nebeskoga grada. Štovatelji sv. Evanđelja poznaju tu samo- 
zataju, kako ona izgleda. Samozataja je takova, da nije niti pre- 
teško ni prelako popeti se u nebeski Jerusalim. Nije tako teško, 
kao što uspon na vrhunac Himalaje, što ja pridržano samo najrjeđim 
pojedincima. Nije opet tako lahko, kao što se mi lahko, gotovo spa- 
vajući vozimo oko zemaljske osi svaki dan i svake godine, oko ze- 
maljskog sunca, Ne, putovanje u nebo nije ni nedostižno kao Gau- 
risanker i ostali krasni vrhunci većini ljudi, niti neosjećajno i auto- 
matsko kao rotacija zemlje za sve i svakoga. ' 

Čovjek je bez samozataje životinja, vuk, Kain, Herod, Neron. 
Pa kako bi izgledao nebeski Jerusalim, taj ovčinjak Kristov, da 
budu među one ovce i janjce imali pristup i vukovi! Meni se čini, 
da bi se svi sveci zahvalili za takvo nebo. Tko želi da bude primljen 
gore među jaganjce, treba da već ovdje bude krotko janje, jer Isus 
je dobri pastir janjadi, ne vukova. Tko hoću# gore među golubove 
i grlice, treba već da ovdje bude golub bezazlenošću, Zar nije tako 
pravo? Zar nije pravo, da samo slični sa sličnima budu zauvijek u 
društvu? Većina s većinom, manjina s manjinom na ovom i na: dru- 
gom svijetu, Učitelj zove svoje pristaše, miljenike manjinom, jer im 
veli: ne boj se, maleno stado! jer svidjelo se je vašem Ocu, da vama 
dade kraljevstvo. Štovatelji sv. Evanđelja znadu odgovor. 

Poznato je svima, koliko stoji samozataja ispuniti ovu riječ: 
Budite bezazleni kao golubovi! Pazite, da pravednost (krepost) vašu 
ne činite pred ljudima, da vas oni vide! — Kad daješ milostinju, 
ne trubi to pred sobom, kao što to čine licemjeri. — Ištite najprije 
kraljevstvo Božje i njegovu pravednost! Bdijte i molite, da ne pad- 
nete u napast! — Ulazite na uska vrata! — Činite dobro onima, koji 
. vas mrze! — Ne sabirajte sebi blaga na zemlji! — Ako ne bude vaša 
pravednost veća nego pravednost (krepost) književnika i farizeja, 
“ne ćete ući u kraljevstvo nebesko. — Ako ne postanete kao djeca, 
na ćete ući u kraljevstvo nebesko. j 

Sada neka svatko slobodno baci pogled po svijetu, oko sebe, 
ili i (a to je najpraktičnije i najuspješnije) u svoje srce, pak će lasno 
prebrojiti, koliko je kandidata za neba (i da li je on među njima). 
Sv, apostoli (i svi stanovnici nebeskog Jerusalema) vele: »Daleko 
bilo od mene hvaliti se u čemu izvan u križu Gospodina našega Isusa 


Krista, po kome je meni raspet svijet i ja svijetu! Sa Kristom sam 


na križ prikovan, živim, ali ne živim ja, nego Krist živi u meni. — 
Nosimo uvijek umrtvenje Isusovo u našem tijelu. Koliko je onih, 
koji to mogu opetovati o sebi, iskreno, istinito reći to i o sebi? Na- 


protiv neki su sebi skrojili, skalupili svoje vlastito evanđelje i to 


na vrlo laki način: samo su na stanovitim mjestima izbrisali sitnu 
riječicu »ne« pa čitaju, uče i prakticiraju: sabirajte sebi blago na 
zemlji. Bdijte, da padnete u napast — pa i čitave noći bdiju, da 
griješe. 


12 


DOBROSLAV 


O DJEVICE. 


O preslatka Djevo, O preslatka Djevo, 
Obrano nam jaka, Dobrote si puna, 
Utjeha si blaga Tvoje čelo resi 
Svakog siromaka. Presjajna Ti kruna. 


K Tebi, Djevo, hrli Djevice preblaga! 
Svak u ovoj doli, Čuvaj nas i vodi 

. Bogat i siromah Iz zemaljskog ropstva 
Tvoj zagovor moli. Ka vječnoj slobodi! — 


' 
VALJA ZNATI — da tko bez brige jede sve, što mu dođe pod 


zube, pokvari sebi želudac, pa da tako isto, tko bez brige čita sve, što 
mu dođe pod ruke, pokvari svoj značaj. : 


TREBA ZNATI — da je gdjekoja knjiga pokvarila toliko ljudi, 
da je broj tih ljudi veći, nego što ima riječi u onoj knjizi. 


je 
13 


P. REMACLE MOONEN — P. LOVRO Kiš 


P,. VALENTIN PAQUAY 


franjevac 


P. Valentin Paquay (čitaj: Pake) bio je belgijski franjevac, koji je umro 1. 
siječnja 1905. na glasu svetosti. Jedan je od bitnih biljega kat. Crkve, što ona uvijek 
imade svetaca. Takav je jedan njezin veliki sin i P. Valentin, koji će zacijelo brzo 
biti proglašen svetim. Donosit ćemo njegov sveti život u našem Glasniku, da braća 
nađu u njemu uzor u ostvarenju franjevačkih ideala. Prijevod je priredio prema 
francuskom izdanju o. Lovro Kiš, učitelj franj. novaka na Trsatu. 


PRVO POGLAVLJE 
.ROĐENJE I MLADENAČKE GODINE OCA VALENTINA 


Na južnom : obronku gorskog lanca, koji čini granicu među 
rijekama Meus i Esacut, diže se usred ubava i plodna polja drevni 
grad Tongres. Lijepa crkva s veličanstvenom poprečnom lađom, 
visokim pobočnim lađama i s uzvišenim zvonikom nadvisuje cijeli 
$rad. To je crkva Naše Gospe, sagrađena u 13. stoljeću na razvali- 
nama stare katedrale tongreskih biskupa. Odavde se raširila krš- 
ćanska vjera po cijeloj istočnoj Belgiji: odavle se širila pobožnost 
k Presvetoj Djevici, čija se slika u crkvi Naše Gospe od davnine 
štovala pod lijepim imenom »Uzrok naše radosti«, 

U ovom odlikovanom Marijinu gradu, u sjeni njezina svetišta, 
tako draga građanima Tongresa, ugleda svijetlo svijeta dne 17. 
studenoga 1828. Ljudevit Paquay (č. Pak€), čiji život i kreposti 
kanimo ovdje opisati. : 

Obitelj je Paquay valonskog podrijetla. Ljudevitov otac Hinko 
Paquay oženio se godine 1821. Anom Neven, kćerkom stare gra- 
Šanske obitelji u Tongresu, i preselio se u kuću svoje svekrve; ta je 
kuća bila poznata pod imenom »K Zlatnoj Glavi«, a bila je u ulici 
Maestricht, nasuprot sajmišta za blago. 

Ovdje su mladi supruzi uživali onu tihu obiteljsku sreću, koja 
se samo tamo može naći, gdje ima svijesti o dužnostima i gdje je rad 
častan. Hinko Paquay i dalje se bavio gospodarstvom. Savjesno je 
i točno ispunjavao svoje kršćanske i građanske dužnosti. Bio je 
uzoran građanin i brižna glava obitelji. Njegova je vjerna drugarica 


zajedno s njime radila i brinula se oko kućanstva. Najljepša je sloga: 


vladala među njima. Radi njihove miroljubivosti i prijaznosti, njihova 
čestita i pobožna života svi su ih štovali i ljubili, a Božji ih je blago- 
slov vidljivo pratio. X ' 

Dne 20. listopada 1822. rodi im se sinčić Petar Ljudevit; zatim 
217, studenoga 1823. Gisbert i napokon 17, listopada 1825. Matija. 


Ovo troje djece bilo je kao tri sunčana traka, koja su rasvjetljivala | 


roditeljsku kuću. Trostruko veselje za oca, trostruka kruna za 
čestitu majku. 

Nažalost ovo je sunce veselja naskoro zapalo. Godine 1827. 
pograbila je zlokobna grlobolja za kratko vrijeme svu trojicu, da ti 

anđelići povećaju nebesku četu. Ovo je bio težak udarac za pobožne 
roditelje, a osobito za majku, koja ih je nježno ljubila. Ipak su bogo- 
bojazni roditelji našli u svojoj vjeri snagu, da strpljivo podnesu ovu 
tešku kušnju, koju im je Bog poslao. 

Ožalošćene, ali u volju Božju potpuno odane roditelje usreći 
Bog novim blagoslovom. Dne 10. veljače 1827, rodi gospoda Paquay 
kćerku i nazove je Marijom, a 17. studenoga 1828. poslala je sretnom 
majkom izabranog djeteta, koje će kasnije biti kao otac Valentin ili 
»sveti pater iz Hasselta«, slava svoje obitelji i ukras reda sv. Franje 
Asiskoga, ' 

Dijete su još isti dan krstili u crkvi Naše Gospe i dali mu imena 
Ivan i Ljudevit, ali su ga u kući zvali samo Ljudevit. Tijekom vre- 
mena rodilo se još petero djece, od kojih je jedno naskoro iza krštenja 
umrlo, Godine 1840, imao je otac Paquay dvije kćeri i četiri sina, 

Što su dragi mališi bili na veće veselje svojim roditeljima, to su 
roditelji bolje upoznavali svoju dužnost, da moraju u nježna srca 
ucijepiti klicu prave pobožnosti i svake kreposti. Radi dobrih imovin- 
skih prilika mogli su mirno gledati u budućnost. Svojom su glavnom 
zadaćom smatrali, da svoju milu djecu odgoje u vjeri i ćudoređu. 
I u kasnijem se životu »svetog patra iz Hasselta« pokazivao velik 
utjecaj nauka i primjera njegove pobožne majke. U roditeljskoj je 
kući već za rana naučio upoznavati i ljubiti dragoga Boga; prve 
riječi, što ih je na majčinu krilu tepao, bile su slatka imena Isusa 
i Marije. Vjera se u njegovu srcu razvijala uporedo s razumom, dok 
mu je anđeoska pobožnost pod utjecajem majke naskoro postala 
druga narav. 

Svi mi ljudi imamo od rođenja kao žalosnu baštinu svojih pra- 
roditelja svoje strasti, pa tako je i mali Ljudevit imao svoju. Već je 
zarana pokazivao vrlo žestoku ćud, ma da su je mudri i uviđavni 
roditelji znali obuzdati, kadgod se pojavila; ipak se za cijeloga života 
kreposni Ljudevit imao boriti protiv ove velike pogreške. Primjer 
o njegovoj žestokoj ćudi, koja mu je imala postati izvorom tako 
velikih zasluga, nalazimo u njegovu ranom djetinjstvu. 

Godine 1831. nastanili su se holandijski vojnici u Tongresu, a 
Ljudevita je njegova tetka Elizabeta Neven odvela k njegovu ujaku 
Gisbertu, župniku u Teuven-u. Na putu su se zaustavili u nekom 
valonskom selu, da se okrijepe i da čekaju brod, koji će ih prevesti 
preko rijeke, Mali Ljudevit, star otprilike tri godine, nađe ondje 
nekog malog Valonca, koji je također bio njegove dobi. Naskoro se 
zametne razgovor između ta dva mališa. Ali makar se i nijesu 
razumijeli, jer je jedan govorio tongres-skim narječjem, a drugi 
valonskim, tako su se zavadili, da je mali Ljudevit zaviknuo na 
svoga druga: »Čuvaj se, jer ću te inače udaritil« Nato je priskočila 
tetka, da prekine svađu. 

Jedva je Ljudevit imao pet godina, kad su ga poslali u dječačku 
školu kraj crkve sv. Ivana. Tamo se domalo odlikovao svojim 
živahnim duhom, dobrim pamćenjem, a osobito svojom anđeoskom 

pobožnošću. Njegova skromnost, njegova savršena poslušnost i 
njegovo prijatno biće steklo mu je doskora štovanje sviju. Učitelji 
i učenici natjecali su se u ljubavi prema njemu.) 

Godina je 1835. u povijesti grada Tongres-a vrlo značajna, jer 
se te godine u gradu zbio događaj, koji je veoma važan za vjerski i 
moralni život, a djelovao je i na maloga Ljudevita, 

Od 29, svibnja do 16. lipnja bile su u crkvi Naše Gospe zname- 
nite sv. misije, koje su držali petorica otaca redemptorista uz vodstvo 
o. Bernarda Hafkenscheida, neumornog apostola u ono doba. 

Da stvorimo sliku o revnosti vjernika za vrijeme ovih misija, 
dosta je spomenuti, da je svaki, koji nije već rano ujutro našao 
mjesta kod ispovjedaonice, mogao biti siguran, da se toga dana ne će 
moći ispovjediti. Neka 80-godišnja gospođa čekala je od tri sata 
ujutro do pet sati poslije podne na, sv. ispovijed i pričest, Lijep pri- 
mjer pobožnosti i strpljivosti! 

Bračni drugovi Paquay bili su među najrevnijim učesnicima kod 
sviju onih pobožnosti, a mali bi ih Ljudevit često pratio, Rado je 
kasnije pripovijedao, da mu je bio pravi užitak, što je mogao svoj 
nježni djetinjski glasić pomiješati s glasom silnoga mnoštva naroda, 
koji je svake večeri molio krunicu u velikoj crkvi Božjoj. Uzorna 
revnost vjernika, blistavo svijetlo svijeća na oltarima, mnoštvo oko 
njega i riječi propovjednikove, ukoliko ih je kao dijete mogao razu- 
mjeti, sve je to veoma djelovalo na njegovu djetinjsku pobožnu ćud. 


»Iza jedne propovijedi o. Bernarda«, tako je pisao o. Valentin 


$. 1896., »morao sam neprestano misliti na Biaženu Djevicu. Onda 
još nijesam pravo znao, što je zavjet, pa i ako ga nijesam učinio, ipak 
sam već osjećao želju, da ga učinim.«*) 

Prigodom ovih sv. misija mali se Ljudevit prvi puta ispovijedio. 
Njegov mlađi brat Ivan, koji je to zacijelo iz ustiju samoga Ljudevita 
saznao, rado bi pripovijedao, kako je Ljudevit više sati stajao pred 
ispovijedaonicom. Čekao je strpljivo kao anđeo, čekao i puštao od- 
rasle ispred sebe u ispovijedaonicu, dok to nije opazio o. Bernardo 
i pozvao dječaka pred ispovijedaonicu i tamo kod vratiju saslušao 
prvu njegovu ispovijed. 

Svete su se misije završile dirljivim obredom. Povorka od više 
hiljada, ljudi pratila je raspelo, koje se imalo podići na groblju. Tri- 
deset članova bratovštine sv. krunice nosilo je teški križ uz pjevanje 
psalma »Miserere« (Smiluj mi se Bože) ili pjesme »Vexilla_Regis« 
(Barjaci kreću kraljevi), a vjernici su molili sv, krunicu, Sav narod 
grada Tongres-a i susjednih sela sakupio se oko groblja. Bio je to 
veličanstven prizor, gdje je cijelo more ljudi pokrilo okolna polja 
bez obzira na to, čija su ta polja i kako su obrađena.) 


1) D. V. Sec. 1, n. 12. 

2) D, V, Sect. 1, n 51. 

8) Journal historique et littćraire de Kersten .p. 212. 
4) D, V. Sec. 1 n 52, 

Još se mnogo vremena poslije svete mise moglo vidjeti, gdje 
mnoštvo ljudi kleči pred raspelom i moli. Ljeti bi svaki mjesec do- 
lazili na groblje ophodi sa svećenikom na čelu, da ondje mole sv. 
krunicu za pokojnike. Koliko li je puta mali Ljudevit idući u školu 
kleknuo pred raspelom!') Ovlje je bez sumnje crpao svoju veliku 
pobožnost prema muci Isusovoj, koja mu je uvijek bila veoma mila. 
U nekom pismu, što ga je pisao kući iz sjemeništa u Saint-Trondu 
24, listopada 1847., savjetuje svome bratu Ivanu, neka traži utjehu 
kod križa, ako hoće da izmoli blagoslov Božji u svojim naucima. 
»Jedan veliki svetac«, tako piše, »ako se ne varam, sv. Toma Akvin- 
ski, kaže, da je na podnožju križa naučio više nego iz svih knjiga. 
Idi k raspelu, i ja ti jamčim, da ćeš u naucima napredovati i dobiti 
nagradu, Ali da sebi osiguraš pomoć Božju i da napreduješ, potrebno 
je, da i Ti sa svim silama nastojiš oko kreposnog života.«*) 


Nekada su kršćanske obitelji bile mnogo pobožnije nego sada. 
Nekada su u kućama svaki dan zajednički molili. Kako li je lijepo bilo 
vidjeti, gdje otac, majka i djeca združuju svoja srca i glasno mole, da 
tako časte i slave Boga i da za sebe izmole blagoslov s neba. Obitelj 
Paquay bila je jedna od ovakvih starinskih obitelji, kojih ima sve 
manje i manje. Kod njih se zajednički molilo, Svake večeri, izuzevši 
nedjelje i one dane, kad je bila korizmena propovijed, roditelji i djeca 
kleknuli bi oko stola i molili pobožno sv. krunicu, To je veoma dobro 
djelovalo na maloga: Ljudevita. Krunica mu je uvijek bila najmilija 
pobožnost. Može se o njemu kazati ono, što sv. Evanđelje veli o Isusu: 
»Napredovao je u mudrosti i u dobi i u milosti kod Boga i kod 
ljudi«. (Luka 2, 52.) 

Ljudevitova pobožnost i njegovo vladanje moralo je svratiti na 
sebe pozornost svećenstva u župi. Kad se u crkvi Naše Gospe ispraz- 
nilo jedno mjesto za dječake koraliste, koji su dvorili kod sv. mise, 
jednoglasno su izabrali njega, da popuni ovo mjesto") »Još se 
sjećam«, piše pokojni župnik Denis, »kako sam bio s Ljudevitom ko- 
ralista. On je bio u zboru najstariji, a ja najmlađi. Svi smo ga veoma 
štovali, Njegov primjer, njegovo dostojanstveno držanje u sakristiji 
i u crkvi poticalo bi svakoga od nas na pobožnost. Mi se mali tepci 
sa svoja dva oka nijesmo mogli nagledati, kako naš stari drug iz 
svega srca moli, kao da guta molitve«,") 

Najveće bi mu bilo veselje da svaki dan prije škole poslužuje kod 
sv. mise. Kod sv. mise bi i najmanje obrede pratio vrlo pažljivo i 
velikim zanimanjem, a kad bi svećenik podizao svete prilike, često 
se moglo vidjeti, kako mu niz lice teku suze ganuća. 

Približavao se dan njegove prve sv. pričesti. Ljudevit se na nju 
pripravljao divnom revnošću uz pomoć velečasnog Reinartz-a, de- 


) D. V. Sec, I. n. 53. 
5) D, V. Sect, I, n. 12. 
) D. V. Sect. I. n 32. 

kana u Tongres-u, Nije izostao ni od jedne pouke, a učio je tolikim 
marom i uspjehom, da je kod prijamnog ispita dobio drugu odliku.*) 

Napokon je nadošao taj veliki dan. Bilo je to na 28. svibnja 
1640., na Spasovdan. O da nam je bilo zaviriti u njegovu nutrinu, 
da vidimo, kolikom je pobožnošću i ljubavlju prvi puta blagovao 
Kruh anđeoski! Sigurno je Spasitelju bio veoma ugodno svratiti se 
u ovu dušu tako čistu i tako pomno pripravljenu, 


(Nastavit će se.) 


MASAJA-SUIĆ: 
USPOMENE 
mojih 25 godina provedenih u misijama u Gornjoj Etiopiji 
(Nastavak.) 
PREMA ENEREJI 


Primivši pismo Abba Bagiba i sigurni u zaštitu, koju nam je 
obećavao, počesmo da ozbiljno mislimo na važan korak, što smo ga 
namjeravali poduzeti. Kada bi se konačno odlučili za Enereju, morali 
smo da raščlanimo svoju misijsku postaju u Asandabo. Toj našoj 
odluci, kako smo se i nadali, počeo je stavljati najveće prepreke sam 
Gama Moras, jer je bio mišljenja, da će slabljenjem naše misijske po- 
staje oslabiti i njegov upliv u narodu, 

I zaista naš je upliv iz dana u dan sve to više zahvatao maha 
i osvajao srca onoga naroda. On je sam radio na tome, da taj upliv 
uhvati duboko korijenje ne toliko radi nas, koliko radi sebe, Ozbiljno 
se dakle pribojavao, ako ga tko od nas bude napustio, da će se taj 
njegov upliv u narodu još više smanjiti, pa otuda njegovo protivljenje. 

Svu sam svoju govorničku vještinu uložio, da ga priklonim, da 
popusti, uvjeravajući ga, da će baš radi našeg odlaska taj njegov upliv 
porasti, a kamo li se umanjiti. 

S početka ni da čuje o tome, ali kada sam mu istaknuo, da ja 
neću nikada napustiti Gudru, tada se primirio i poćeo da popusti. 

Sada je trebalo odlučiti, koga ću i koliko ću njih poslati u Ene- 
reju.Ta mi je misao zadavala mnogo briga, jer o izboru csoba zavisila 
je budućnost te naše misijske postaje. 

Mnogo se o tome među nama raspravljalo, ali bi uvijek uskrsnula 
nova poteškoća čas s jedne, čas s druge strane, uslijed čega nijesmo 
mogli ništa stvarna zaključiti. Konačno poslije dugog pretresanja i 
premišljanja bi odlučeno, da tamo pođe o. Cezar iz Kastelfranka i 
o, Srećko iz Kortemilije s trima pitomcima, koji su već dovoljno bili 
poučeni u vjerskim istinama, Ja sam pak imao ostati u Asandabu 
s ocem Hajluom, s Morkom i s ostalim pitomcima. Čim smo se na to 


8) D, V. Sect, I, n. 12. 

odlučili, odmah smo počeli pripremati potrebne stvari za put. Među- 
tim Abba Bagima bio je nestrpljiv i skoro svakog dana nam je slao 
svoje glasnike, da požurimo s odlaskom. . 

Konačno stiže dan odlaska i tužnog rastanka. 

Gama Moras već je bio izdao potrebna naređenja i poduzeo po- 
trebne korake da karavana nesmetano dođe do svoga cilja. Na sebe 
je uzeo sve troškove putovanja do Lagamare, gdje je Abba Galet, u 
dogovoru s: Abba Bagibom imao da preuzme karavanu i da je svojim 
ljudima otprati do Enereje, 

O, Hajlu pridružio se našim ljudima, jer je — kako sam već na- 
pomenuo — imao poći u Lagamaru Abba Galetu da mu podijeli svete 
sakramente. Stavio sam mu u dužnost da dobro zagleda i ispita onaj 
kraj i ljude, jer sam se zanosio mišlju da i tamo zasnujem jednu 
misijsku postaju. a. 

Oca Cezara imenovao sam starješinom postaje s naslovom Vice- 
prefekta, . 

Bio je dan 3 studenoga 1853, kada je ekspedicija krenula na put, 
praćena mojim blagoslovom. 

Kada sam se vratio kući, bilo mi je teško, jer sam se bio pri- 
viknuo da živim u zajednici sa svojom drugom braćom svećenicima. 

Jama, koji je htio lično pratiti naše ljude, povratio se oko jedan 
sat u noć i odmah mi je došao javiti, da je karavana nesmetano 
krenula naprijed. 

On krenu kući, a ja tada okrenuh oči prema zvijezdanom nebu, 
moleći nebsku Majku: | 

— Pod tvojim krilom čuvaj ih i brani! 

Već su se oglašivali prvi pijetlovi. 


KNJIGA VIII 


RADOSTI I ŽALOSTI 
OČAJNI KRIK ROPKINJA 


Odlaskom svojih najboljih saradnika u novu misijsku postaju, 
sav se teret ponovno svalio na mene. Ne samo što sam se saća morao 
da brinem za svoju mnogobrojnu porodicu, već sam dobar dio dana 
morao utrošiti u poučavanju svojih pitomaca. Najbolji vjeroučitelji 
odoše u Enereju i ja sam sada morao da počnem sve iznova, tj. da 
svoje pitomce i buduće svećenike prije svega poučim u čitanju i 
pisanju, a zatim polako i postepeno u svima predmetima, koje mora 
znati svećenik, 

O školskim udžbenicima nije moglo biti ni govora, da ih ma odakle 
bilo nabavim, i stoga je trebalo, da ih ja sam sastavim i po više puta 
ispišem, Ali kako da ih sastavim, kada uopće nijesu još ni postojala 
slova za jezik, kojim se služe Gali? I stoga je trebalo da prije svega 
ja sam izumim slova za taj jezik, a zatim da tim slovima ispišem i po 
više puta sam svojom rukom prepišem potrebne knjige. 

Sizifov je to bio posao, koji je od mene iziskivao skrajnu duševnu 
napetost i veoma mnogo vremena, Po danu, jer sam bio zauzet 
mnogostrukim misionarskim radom, o tome nije moglo biti ni govora, 
trebalo je dakle tome teškom radu posvetiti dobar dio noći. 

I dadoh se, dakle, na posao. 

Moram doduše prethodno napomenuti, da sam još prije, nego što 
su moji drugovi pošli u Enereju, bio pokušao da za jezik plemena 
Gala upotrebim ahmarska, odnosno abesinska slova, ali s vrlo lošim 
uspjehom, jer sam kasnije uvidio, da slova abesinskoga, odnosno 
ahmarskoga jezika, nikako ne odgovaraju galskome jeziku, pa i ako 
u tim dvjema jezicima ima dosta sličnosti. Kada sam par rečenica 
na galskome jeziku, a ispisanih ahmarskim slovima, dao pročitati 
svojim pitomcima, mogao sam odmah primjetiti, da njihov izgovor 
nije pravilan i da baš radi toga iskrivljenog izgovora trpi i samo 
značenje riječi, pa mi stoga nije preostajalo drugo već da pronađem 
slova, koja će potpuno odgovarati duhu i smislu njihova jezika. 

Poslije mnogih pokušaja, uvidio sam, da su naša latinska slova 
najprikladnija u tu svrhu. Počeo sam dakle da prije svega sastavim 
i ispišem katehizam galskim jezikom, a latinskim slovima. O kurzivu, 
tj. o slovima, kojima se mi služimo, kada pišemo, nije moglo biti ni 
govora, jer ih moji pitomci nikako nijesu mogli da nauče, već svete 
knjige morao sam ispisati štampanim slovima. S početka išlo mi je 
sasvim teško, ali kasnije tako sam se na to naviknuo, da i sada pod 
svoje stare dane, bez ikakve poteškoće, mogu pisati štampanim 
slovima, 

Dok sam se tim poslom bavio, dogodi mi se jednog dana ne mala 
neprilika, Misionarima, koji su bili pošli u Enereju, bio sam dao skoro 
sav novac, što sam ga kod sebe imao, pa su se sada moja sredstva 
prav na prav posve utančala. Jedva jedvice mogao sam da zavežem 
kraj s krajem. 

Dok sam jednoga dana čitao sv. misu u svojoj kolibici, čujem oko 
kolibe očajničke krikove nekih žena, koje su glasno jecale i naricale, 
kao da im je nož pod grlom. 

— Aviet, aviet! (milost, milost!) 

Mladi Morka, koji me dvorio, čuvši te krikove, svlači sa sebe 
roketu i pođe prema ulazu, da spriječi te povike i galamu, da me 
ne bi pri svetom činu uznemirivali. Pred kolibom gomila svijeta, 
Uzvikla se i uzgalamila i nikako da se stiša. A ja još uvijek na oltaru 
i pravo ne znam o čemu se radi. Čim odložih misno ruho, imam što 
vidjeti, Među gomilom svijeta, kojoj se pridružiše i moji ukućani, 
razmlatriše se i razgalamiše dvije sirote žene, moleći me i preklinja- 
jući me, da ne dozvolim da ih prodadu u roblje, već da ih ja otkupim. 

Eto ti sad neprilike! pomislih u sebi. Da ih i otkupim, odakle ću 
i kako ću, kada se moja kesa i onako ufitiljila, a da ih i otkupim, 
što ću i kud ću s ženskinjama u kući, 

Gama Moras dotrča i navaljuje, da nesretnice otkupim. Pripra- 
van je i da razriješi kesu i da mi pomogne. Al' što će mi njegova 
pomoć, kada pravo ne znam, što ću s njima. 

Mjerkam jednu. Mlada je i pristala. Druga je vremešna i svakako 
da je već naprtila pedesetu na svoja leđa, Pristajem, dakle, da ot- 
kupim jednu, al' prvu, mlađu odbijam jer ne želim rad svojih, napasti 


u kući 


Čim mlađa začuje za moju odluku stade da zavija kao guja u 
procijepu, a moji — nešto iz samilosti, a i nešto radi toga, što je bila 
iz istog plemena, zaokupiše, Krista radi da joj se smilujem, 

Pristajem uz tu tešku muku, ali s čvrstom namjerom, da se 
mlađe što prije oslobodim i pošaljem njenim srodnicima, E 

Za obe u prvi mah zatražiše 35 talira, ali povuci — potegni, daj 
amo — daj tamo, pristaše i na manju svotu. 

Obe uđoše u kuću. Pred o. Hajluom i Morhom rekoh im posve 
ozbiljno, što tražim od njih i kakvo inače mora da im je vladanje. 
Starija ne smogne riječi, kako da mi se zahvali. Prosto se rastapala 
kao parče šećera u vodi od pustih hvala i pohvala, Posta za kratko 
vrijeme dobra, blaga i podatna, 

AT' mlađa nikako da svine šiju i da se prilagodi kučnome redu. 
Brzo dođoh s njom na kraj. Kada vidjeh, da ništa ne pomaže, zamolih 
Vorkje Jama, da je otpošlje njenim bratstvenicima. 

Njoj dobro bez nas, a nama još bolje bez nje! 

Narod zine od čuda, kada se pročulo da »roba« otpuštam slo- 
bodna. To je još više podiglo ugled našoj misijskoj postaji. 


I OPET RUČAK 


Al' ovog puta ja ga priredih. Evo zašto, 

Već je bila odmakla puna godina dana otkako sam se nastanio 
bio u Gudru. Naš ugled iz dana u dan sve to više rasao, imali smo 
mnoge prijatelje ugledne i moćne, al' me baš ta okolnost nije nikako 
mogla da uljulja u san. Neprijatelji se doduše pritajili. Ni daha o 
njima, ali sam znao, slutio, da ih ima i da im mora biti. Otkuda da 
vrag dopusti, da harčimo po njegovoj njivi i da mu odnosimo iz dana u 
dan velike opkose, 

Nije kud — rekoh u sebi — treba i njega i njegove vjerne sluge 
ako ne nadmudriti, a to barem preduhitriti i njihove oštre strijele 
otupiti, 

Čime i kako? Svečanom, obilnom gozbom. 

Nemojte da se iščudavate. Pozovite Gala na ručak: Dajte mu da 
se nakrka i napije, on je vaš dok traje i svijeta i vijeka. 

'Odlučih se dakle da priredim svečanu gozbu. Da pozovem sve 
plemenske poglavice onoga kraja, a naročito njihovog poglavicu 
Aba Bukua, čija se riječ uvažavala, kao da je iz neba pala. 

Gama Moras već je bio sklonuo mnoge plemenske poglavice, 
da se svečano izjasne u prilog naše misijske postaje, preostajalo je 
još, da se izjasne još nekoji, a naročito njihov poglavica. 


(Nastavak slijedi) 

Pierre I' Ermite: 
ON TOGA NE RAZUMIJE...! 


Budući da je bila kriza, a nije bilo posla, vratio se limar toga dana 
kući već oko 11 sati. Otvorio je vrata i zaustavio se na pragu: čuo je 
nepoznati glas.. 

— Oho... Šta je to? Čudo!.,. Takvo iznenađenje! ... 

Ne?... Zar se ne vara? ... Je li to uistinu redovnica, što je ovdje 
vidi... stoji kod kreveta njegove bolesne žene...? A njegovo dvoje 
djece kod nje...? Opatica! .,. kod nje! ... Koga đavla, što to znači..? 

U tom mu trenutku padne na pamet misao, da ostavi na ulazu 
saća i da iščezne. No, njegova ga kćerkica zadrži: Tata... tatica je 
ovdje! 

Časna sestra, koja je upravo držala u ruci šalicu mlijeka, ljubazno 
se ogleda: 

— O, dobar dan, tatice!« 

— Dobar dan, ss... sestro ...« promuca radnik kroz zube. 

Obavijeste ga, da mu ženi već nije tako slabo. Vrućica popušta. 

Radnik se približi krevetu: 

— Istina... je li bolje, drugarice? 

— Da... Sestrica mi stavila obloge... a onda — tvoj ručak je 
već pripravljen... vidiš!... Sestrica te mazi!... 

Radnik pođe nehajnim korakom do štednjaka. Tamo se hladi 
nekakav kolač... lonac s mesom brbolji... kutija sardina je otvo- 
rena, i naranče se na tanjuriću smiješe svojom toplom bojom. 

—A,hm... vidim... promumlja muž hladno. 

— Morat ćete mi reći, što volite... 

— Dobro je to, sestro, dobro je!... Nemojte pretjerivati! 

a 
Kad je sestra otišla, približi se radnik svojoj ženi: 

— Atko ju jezvao?.., 

— To ne znam! 

— Tine? 

— Ne, nipošto ne, nijesam na to ni mislila. 

— Kako je doznala...? 

— Moguće domaćica. ..? 

— A šta je radila? 

— Sve!.,. Pobrinula se za djecu, obukla ih... spremila ručak i 


prostrla stol. Posao joj ide tako od ruke... A ovdje je također boca | 


dobroga vina... 
— Toona2... 
— Jest! 
— Nije li tu bilo odviše molitve? 
— Uopće ništa. 
Čudnovato! ... 

Limar je bio vrlo zabrinut ... Počeše se ispod svoje kožnate kape. 

— Znaš, ženo... baš ne volim takve ljude!... 

— Ali ona je ipak tako ljubazna! 

— Tim gore!.., Kakav ćemo to na koncu račun dobiti!... Jer 
konačno, ona ipak radi nečega dolazi ovamo, ta opatica? ... Kani li 
još doći? 

— Da, sutra ujutro... Hoće da temeljito uredi kućanstvo . 
opere pločnik, donese mi šećera... Limar opetuje: 

— Šta se ipak pod svim tim krije? Šta će iz toga izaći? 


se 
s 


Sestra je došla drugoga dana... i slijedećih dana. Mlada je 
žena izgubljena... Lagano iskašljava zadnje komadiće plućiju, iako 
ne osjeća kod toga velike boli. A sestra je njeguje. Svakoga joj jutra 
donosi štogod slatkoga... Dolazi kao sunčana zraka, otvara prozore... 
raskužuje... pomete sobu... uredi djecu... 

Uboga se bolesnica na nju već toliko privikla, da uopće ne može« 
sebi pretstaviti, što bi počela, kada bi je časna sada napustila! Pa ni 
suprug ne... On to također osjeća. — Pa, šta onda... ostaje za- 
tvoren i sumnjičav? 

Jednoga mu je dana postalo već neizdržljivo... Ta ne može se 
dopustiti, da dolazi na vijeke vjekova ta sestra, a da se ne riješi pret- 
hodno pitanje. Limar se naglo okrene hk njoj: 

— Ali na koncu konca, sestro, trebat će da nam već jednom pre- 
date taj svoj raćun! 

— Kakav račun? 

— Koliko uzimate za posjet? 

— Koliko?.., 

— Da, koliko! ... Da to znadem! 

Kod ovih riječi sestra, koja je još sasvim mlada, prasne u smijeh... 
ali u tako zdravi smijeh, da je zvučio u toj bijedi kao cvrkut ptica 
nad prozorom jadnoga brloga. 


* 


No radnik ne popušta... Drugovi su ga opominjali: Budi na 
oprezu! Danas — hoće đa znađe...! 

-—— Dugujete mi, dragi gospodine, malu molitvu. 

—- Molitvu... ja? Već je ne znam ,.. A je li to sve? 

— Jest! 

— Sve su to prazne riječi, sestro!... Govorimo malo, ali — 
iskreno! Tako! Otvorite karte! Kakovu korist imate od toga, što ovamo 
dolazite? ... Jer, konačno, ako dolazite ovamo, morate bez sumnje 
imati za to nekakav razlog... do jarca! 

Tada sestra obori oči, prekriži ruke na grudima i reče lagano, 
kao da hoće izraziti svoje jutarnje razmatranje: 

— Dolazim zato, što ljubim Boga i sve one, koje On ljubi...! 

»Svijesni« i organizirani radnik, prenatrpan' niskim člancima 
svojih novinć, kojemu u ušima zvuče razne izreke, što ih je čuo po 
radiostanicama, dobiva dakle ovo u lice! 

Sa potpunim nerazumijevanjem gleda na tu sitnu redovnicu, tako 
očito iskrenu, koja mu je upravo izrekla tako čudnovate riječi... ri- 
ječi, koje se čine kao poezija davnih vremena .., vremena katedrala... 
dugo pred godinom 1789! (prije francuske revolucije). 

— Dakle, Bog je za Vas nešto praktično? 

— Bog, to je sve! Kada u njega vjerujemo (a kako A ne bismo 
vjerovali!) to nas nagoni, da radimo sve ovo, što ja radim. Radnik 
odvrati: 

— Ne...sve je novac!, 
To, to je vrhunac svega. 


— Novac nije ništa... Imam susestara, čiji su roditelji veoma 
bogati.., Otišle su, a da se nijesu ni ogledale... što je sve, to je 
srce.,. Toje Ljubav...Bog jeto sve!!!!. 

No, radnik ne otstupa od svoje misli: 

— Uistinu... ali uistinu... to jeradi.., njega? 

— Radi Njega! 

— Adakle... mi? 

— Prijatelji naših prijatelja su naši prijatelji. Siromasi su lju- 
bimci Božji... 

— Hvala lijepa za takvu ljubav! 

— Koliki su bogataši dragovoljno postali siromasima, da budu od 
Njega više ljubljeni! 

— Bez nade, da vam bude plaćeno... .? 

— Bez ove nade. 


A da se i ne zna tko dobiva... .? 

— Ne,adase to i ne zna. 

— Toga ne razumijem! ... Ali znate ,.. priznajem da ovo... ovo 
je sjajno! Dopuštate li da vam pružim ruku? 

Molim! 

— Ovu ću stvar reći drugovima ,.. Ali oni će misliti, da ih »vodim 
za nos«, da su to izmišljotine .. 

— Nek misle što hoće. Bog vidi... 


...Imati novaca! Mnogo novaca! .. 


* 


Sestra njegovateljica je bila već na kraju zamazanoga stubišta, 


kad limar gledajući na prostrti i cvijećem ljupko okićeni stol, na svoju 
čisto uređenu djecu, na mirno ženino lice, kojega uokviruju dvije 
dugačke brižljivo učešljane pletenice, opetuje svoju radničku rečenicu, 
uvijek istu... rečenicu, koju izražava njegovo duševno stanje: 

— Toga ne razumijem... Ali nema šta da se kaže... to je ipak 


uistinu... odlično!. 
% 

ZAGREB, KAPTOL, Odlazak vič. 0. 
Dioniza Andrašeca, upravitelja \ III. 
Reda u Čuntić, Već se ljetos pogo- 
varalo, da našeg vlč. o. Upravitelja 
čeka u najbližoj budućnosti nova za- 
daća, koju mu kani vodstvo Provin- 
cije sv. Čirila i Metoda da povjeri 
radi njegovih odličnih organizator- 
skih sposobnosti. Želja je bila preuzv. 
$. Koadjutora, da franjevci preuzmu 
župu Čuntić u Kordunu, u kraju, u 
kojem je — nažalost — narod u vjer- 
skom pogledu vrlo zaostao, da se 
tamo obnovi mnekadanji franjevački 
samostan kaco neko žarište vjerskog 
preporoda onoga kraja. Da se potre- 
bama ondašnjega kraja doskoči i da 
se želji preuzv. 6. Koadjutora udo- 
volji, morala je Provincija da jednog 
od svojih najbol'ih sila žrtvuje i izbor 
je pao prije nekoliko mjeseci na našeg 
vič. o. Upravitelja. Poglavari, naime, 
videći njegov rad i sposobnosti pri 
podizanju Franjevačke gimnazije u 
Varaždinu, pa zatim još više pri ure- 
đenju trećoredskih prilika u Zagrebu, 


odlučili su da mu povjere ovu tešku 


zadaću, obnovu franjevačkog samo- 
stana u Čuntiću, 

Treći red na Kaptolu u vlč, o, Dio- 
nizu Andrašecu gubi jednog od svo- 
jih ponajboljih i nalizauzetijih upra- 
vitelja, kojih je dosad imao, Svi, koji 
su kroz pet godina njegovog djelova- 
nja u zadruzi Trećeg reda imali pri- 
like da iz bliza vide poteškoće, s ko- 
jima se imao boriti u svom radu za 


dobro Zadruge morat će priznati, da 


je vič. o, Dioniz Andrašec postigao 
uspjehe, koje bi jedva ko dnugi na 
njegovom mjestu bio kadar da poluči, 


Oboružan lijepim prirodnim vrlinama, 
a napose živom vjerom u Boga i u 
pobiedu stvari Božje, uspio je uspr- 
kos silnog nerazumijevanja i podme- 
tanja sa strane neupućenih i teških 
prilika te uslijed sveopće ekonomske 
krize da spasi Trećem Redu, što se 
spasiti moglo. On je život Zadruge 
doveo ponovno u normalni tok, Bio 
je zauzet za duhovnu obnovu Tre- 
ćega reda, o čemu nam najbolje go- 
vore i njegove propovijedi i duhovne 
vježbe održane članovima Zadruge, 
a i njegov duhovan rad po ostalim 
Zadrugama naše Provincije, zatim 
mjegovi sastavci objelodanjeni u glas- 
niku sv. Franje, koji je on velikom 
ljubavlju uređivao i podigao na za- 
mjernu visinu. iSvjedoči nam o tom 
njegovom nastojanju toliko očekivani 
molivenik »Serafsko cvijeće«, za ko- 
jeg je on dobar dio svojih sila žrtvo- 
vao radeći na tom molitveniku noću 
i danju, uslijed čega je bilo narušeno 
i njegovo zdravlje, 

Ovo nekoliko riječi bit će dostatno 
da ilustrira zasluge vlč. o. Dioniza 
Andrašeca, a bit će i dovoljno, da mu 
se ovim putem dade priznanje, koje- 
mu Treći Red duguje i da mu se tako 
zahvali za njegov nesebičan, neumo- 
ran rad i požrtvovnost te zauzetost 
kako cijele Zadruge tako i pojedinih 
članova. Bog, koji jedini znade, što. 
je vlč. o. Dioniz učinio, neka mu buđe 
obilna plaća, ali neka mu i na nje- 
govom novom položaju dade obilje 


"svojih milosti, da 4 tamo jednako po- 

radi na slavu Božu, radi nesebično 
za spasenje povjerenih mu duša. Naše 
će ga molitve pratiti na njegovom no- 


vom mjestu uz želju, da nam se opet 
doskora povrati, kad tamo ispuni ono, 
što su mu njegovi poglavari povjerili, 
Mi se nadamo, da će dragi Bog naše 
želje uslišati, pa dok želimo našem 
ocu sretan put na novo mjesto, mi 
mu želimo i što skoriji povratak u 
našu sredinu, Pratio ga Bog! 


M. Dujaković, tajnica. 


Jungvirt 
lljea 34 


ZAGREB. Dne 8. prosinca bio je 
dan osobitog veselja za nas. Toga je 
naime dana preuzv. 6. nadbiskup- 
koadjutor zagrebački Dr, Alojzije 
Stepinac položio trećoredske za- 
vjete u ruke preč. o. provincijala Mi- 
baela Trohe, koji je zavjetovanje oba- 
vio na najsvečaniji način. Tom pri- 
Sodom održao je preč, o. provincijal 
$ovor, u kojem ističe veliku potrebu 

zajedničkog rada za duhovnu obnovu, 
osobito zajednicu molitve. Zato preč. 
0. provincijal izrazuje svoju radost 
nad položenim zavjetima našega nat- 
pastira i obećaje u ime velike franje- 
vačke zajednice, da će svog nad- 
biskupa pomagati u njegovoj doista 
teškoj službi svojim molitvama, po- 
slušnošću i odanošću u Franjinu duhu. 


Pa tu divnu intenciju stavljamo na 
srce svim trećorecima diljem lijepe 
naše domovine, 

Za vrijeme svečanosti franjevački 
klerici-bogoslovi otpievali su neko- 
liko pjesama od kompozitora klerika 
fra Pacifika, dok je na orguljama uz- 
veličao slavu njihov  organista fra 
Kanizije. ' 

Nakon toga počastio je preuzv. $. 


nadbiskup-koadjutor naš samostan 
svojim posjetom, gdje je pribivao sve- 
čanoj akademiji u čast »Bezgrešnoj«, 
što su je priredili uz birani raspored 
naši franjevački bogoslovi. 


ZAGREB. Kaptol Dne 20, XII. 
1936, imala je naša Zadruga — kao 
i prošlih godina — proslavu božićnog 
drvca u vezi sa dijeljenjem darova 
siromašnijim članovima i ostalim si- 


* romasima, Proslava održana je u Je- 


ronimskoj dvorani sa biranim i lijepim 
te uspjelim rasporedom, Osobitu za- 
hvalnost dugujemo mašoj neumornoj 
sestri tajnici, M. Dujaković, koja nije 
žalila ni vremena ni truda oko ove 
proslave. Jednako su veliku požr- 
tvovnost i ljubav pokazale i druge 
članice, 

Nakon proslave nadareno je 45 si- 
romaha živežnim namirnicama (braš- 
nom, šećerom, kavom, rižom, špe- 
kom), a nekoji još i rabljenim odije- 
lom i drvima, Napose moram da isti- 
čem, da nam je Našička tvornica (dr- 
va darovala za siromahe 6.000 kg 
drva pa i ovim putem izričemo našu 
toplu zahvalu. Kroz godinu 1936, sa- 
kuplieno je za maše siromahe oko 
3.000,— dinara od naših članova, Čla- 
novi su i ove godine pokazali ljubavi 
i požrtvovnosti za siromahe, jer su 
mnogi otkidali od svojih ustiju, samo 
da razvesele i pomognu potrebnije i 
svoje najbliže, 

Kroz godinu 1936, nahranjeno je u 
našoj trećoredskoj kuhinji oko 1.000 
siromaha, Neki su i stalno dolazili i 
dobili hranu badava, a meki uz mini- 
malnu cijenu, 

Sestre bolničarke naročito s, HGlzl, 
marljivo su posjećivale i njegovale te 
tješile bolesne članove. I za nena- 
mještene članove vodila je Zadruga 
brigu, pa je tako namjestila u god. 
1936. oko 30 članica, U Skloništu na 
Orlovcu također je više članica našlo 
svoje zaklonište. Za Sklonište na 
Orlovcu radilo se mnogo oko što 
ljepšeg proširenja, te je u prvom redu 
dotjerana maša kapelica, Mnogi do- 


bročinitelji darovali su potrebne cr- 
kvene potrebštine. — Dužnost mi je 
da se i ovim putem zahvalim svim 
dobročiniteljima, neka im dragi Bog 
sve trostruko vrati, 

Podignuta je mastojanjem našeg 
vič. Upravitelja jedna kućica za pra- 
nje rublja, te stan pazikuće. Ispod 
kućice načinjen je i podrum, koji je 
bio vrlo potreban, a kojeg sama zgra- 
da Skloništa nije imala. Stavljamo 
ovime svoj braći i sestrama te svim 
prijateljima na srce, da i nadalje su- 
rađuju da u složnom zajedničkom 
radu privredemo konačno Sklonište 
do potpuno svoje svrhe, 

Našom  trećoredskom = knjižnicom 
služe se naši članovi vrlo rado, pa je 
kroz godinu 1936, posuđeno 345 knji- 
a. Knjižnicu pomalo prema našim 
skromnim sredstvima  popunjujemo. 
Društvo sv. Jeronima darovalo nam 
je za našu knjižnicu 25 svezaka, 

Stanje naše zadruge godine 1936. 
jest slijedeće: zavjetovano je 22 čla- 
na, obučeno 26, novo primljenih kan- 
didata 10, doselilo se iz provincije iz 
drugih zadruga 4 člana, Iz naše se 
zadruge odselilo 6, 3 su članice istu- 
pile a 3 su isključene, Umrlo ih je 7. 


S. M. 


BAČ. Na dan Bezgrešnog Začeća, 


. tj. 8. XII. 1936. imali smo lijepu sveča- 


nost, Tosa su dana stupile pod barjak 
sv. Franje 12 kandidatica. Svečanost 
obavio je naš otac upravitelj Gauden- 
cije Kujundžić, održavši tom prilikom 
veoma lijepu i pobudnu propovijed o 
sv. našem Ocu Franji Za blagdan 
Bezgrešnog Začeća pripravili smo se 
devetnicom, a na sam blagdan imali 
smo zajedničku sv. misu i pričest. 
Naš marljivi i neumorni Otac upra- 
vitelj dao je urediti našu crkvu, Sada 
smo u velikom poslu, jer su radovi 
dovršeni, pa hoćemo da sve lijepo oči- 
stimo. Braći i sestrama pomažu kod 
tog posla i drugi vjernici, pa im ovim 
putem izrazujemo našu srdačnu hvalu, 
a napose se najljepše zahvaljujemo 
našem dobrom Ocu upravitelju na 


27 


svoj brizi i trudu, koju ulaže za našu 
crkvu i naš Treći Red. — Matija 
Mihajljević, glavarica. 

PITOMAČA. Na: dan 1. prosinca 
1936. godine ostavio nas je naš mili i 
dobri vlč. 6. kapelan Perica Halužan, 
jer je premješten u Gornju Stubicu. 
Kod nas u Pitomači boravio je 15 mje- 
seci, Radio je kao neumorna pčelica 
na slavu Gospodina Boga i dobro 
bližnjega. Napose je posvetio veliku 
pažnju članovima TR-a i uzorno ih 
vodio. Svojom ljubaznošću i finim 
taktom stekao je opće štovanje. Pri- 
Sodom njegovog krasnog oproštaja u 
crkvi s nama, mnogo je oko orosila 
suza, Na stanicu ga otpratio naš do- 
maći preč, župnik i sva društva, a na- 
pose Križari, jer im je bio dični vođa. 
Svi su mu iskazali svoje poštovanje 
i zahvalnost. A najljepši spomen 
među nama neka mu, bude taj, što 
ćemo se njega uvijek rado sjećati u 
molitvi, Treći red mu ovime javno za- 
hvaljuje na trudu, koji je uložio oko 
duhovnog života njegovih članova, a 
dragi Bog neka mu obilno naplati! — 
Milka Međurečan. 


Iz doma 
e ee 
i svijeta 
ŠPANJOLSKA, Calvo Sotelo bio 
je trećoredac, Veliki španjolski poli- 
tičar, koji je izazvao sadanju protu- 
revoluciju, a koga su madridski bolj- 
ševici sa znanjem bezbožničke špa- 
njolske vlade izdajnički umorili, bio 
je revan franjevački trećoredac, Sa- 
hranjen je u trećoredskom habitu 
s raspelom u ruci, Molimo se — pre- 
ma želji našega Svetog Oca Pape i 
našega nadbiskupa-koadjutora, da u 
Španjolskoj pobijedi Božja i narodna 
poštena stvar i da ta nesretna zem- 
lja, kojom je zavladala hrpa bezbož- 
nika, zadobije napokon mir, kako bi 
se što bolje podigla i razvila u pra- 
voj civilizaciji, koja izvire iz pravoga 
kršćanskog poštenja i ljubavi. 


(S. I) 


ŠPANJOLSKA. Trećoredac među 
braniocima  Alcazara, —Avijatičarski 
kapetan Jose Sanz de Diego otjeran 
iz španjolske republikanske vojske 
postao je ravnatelj katoličke škole, 
pa su redovnicima zabranili obuča- 
vati. Već prvi dan rata došao je iz 
Madrida auto, da ga uapse i ustri- 
jele. Bic je u Alcazaru stavivši se na 
raspolaganje pukovniku  Moscardu. 
Bio je vrlo mršav, mora da je mnogo 
trpio. Nekomu, koji je zatražio raz- 
šovor s njime rekao je: »Katolik sam, 
trećoredac sv. Franje, Vojnik sam, 
službenik sam kraljev. Iskren sam i 
lojalan sam sobom, radio sam prema 
svojim načelima; sve ostalo je stvar 
Boga i Majke Božje. Skromno oruđe 
u njihovim rukama, dao sam da me 
vladinovci odvedu«. Poslije je gotovo 
na sva pitanja odgovarao bez pretje- 
rane pobožnosti, pun divnoga unu- 
tarnje$ života: Bog hoće, Bog je u to- 
mu, Madona, moja majka. ,« 

Evo to je duh narodne španjolske 
vojske, u kojima neki — žalibože i 
kod nas mnogi zavedeni — gledaju 
buntovnike protiv »zakonitoj« vladi, 
koja ruši sve, što je vjersko, katolič- 
ko, Božje, sve, što je temelj morala i 
kulture, (S. 1) 

RUSIJA, O mukama svojim i svo- 
jih sunarodnjaka priča Aleksandra 
Anzerova, ruska plemkinja, u svojoj 
knjizi izdanoj pred nekoliko mjesec! 
u Breslavi, Opisuje muke i palnje u 
komunističkim tamnicama. Zatvorili 
su je bez ikakva razloga — možda 
samo zato, jer je plemkinja — kao 
špijunku i proturevolucionarku, Nju 
— 21 godišnju — vucarili su po iam- 
nicama kroz devet godina, s preki- 
dom od par tjedana, a s njom su za- 
tvorili i njezinu sestru i sestričnu. 
Nikad joj nisu dali prilike da se bra- 
ni — ni njoj ni ostalim uapšenicima. 
Kod svakoga pokušaja, da se brane 
stigle su ih sve oštrije kazne, neću- 
vene muke. Trpjeli su glad i žeđu: 
morali su nijemo trpjeti sve patnje: 
nijemi su morali ostati i kad su im 
davali malo kruha, a mjesto čaja, vru- 

će vode ,u kojoj su plivali crvi i lišće 
od kelja, da im se je moralo smučiti, 
Škorbut i crvene mrlje na tijelu tih 
nesretnika bila je posljedica takove 
hrane, Zebli su i smrzavali su se po- 
lugoli, stisnuti u smrdljive prostorije, 
u koje nikad nije dospio svježi zrak, 
a spavati su i ove plemenite gospođe 
morale pokraj žena, koje su bile pune 
gamadi, Sve su bile izvrgnute beslid- 
mosti »čuvara«, a koja se je protivila 
(kao i autorica knjige) morala je sta- 
bla kalati, vući stabla iz ledene vode 
i sama do koljena u vodi, onda piliti 
stabla uz gadni porugljivi hihot crve- 
nih armista, 

Kad su se nedužno zatvoreni mladi 
svećenici ili sijedi stari biskupi na 
velike svetke usudili da održe službu 
Božju, a neki se usudili da privivaju 
tužnoj svetoj službi — bili su naj- 
okrutnije kažnjavani, pa i ono kukav- 
no jelo su im zato uskračivali. (Ko- 
like su ih samo zato poubijali), No 
uznicima je ipak »dobro« bilo — kako 
su tvrdili; crveni, Pače su im prire- 
đivali i predstave, Predstave, koje su 
vrvjele  bezbožništvom, hulom na 
Boga, Crkvu i vjeru, Kazalište je bilo 
orobljena crkva, koja se nalazila blizu 
»logora«, oltar — pozornica; sveto 
posuđe i svećenički te biskupski or- 
nat upotrebljen od glumaca za be- 
stidne i bezbožne pretstave.., Du- 
ševne patnje — neizrecive i neizmjer- 
ne — nadilazile su 'tjelesne boli. Užas 
i strah, da će ih strijeljati, drugamo 
odvući, mrcvariti Bog zna kako, tje- 
rao je jadnike do očaja, Svaki je dan 


. donosio smrtne osude: smrt je tu zbi- 


lja bila spasenje, Godine 1933, uspjelo 
je napokon autoričnoj rodbini u ino- 
stranstvu da neprestanim naporima 1 
ogromnim svotama izbave nju, njezinu 
sasvim osiromašnjelu majku, braću i 
sestre autoričine te im pribavi do- 
puštenje, da smiju otputovati iz Ru- 
sije. I tako je autorica knjige »Iz 
zemlje nijemih« u Njemačkoj mogla 
da opiše proživjele grozote. (S. 1) 
AMERIKA. Otvorenje nove kato- 
ličke škole. Vlada Ecuador-a pozvala 


je sestre franjevke od Bezgrešnog Za- 
čeća, da otvore katoličku čkolu u 
$orama ovoga kraja: Redovnice ove 
imadu poučavati mlade djevojke uro- 
đeničkog plemena Jibaro. (s. 1) 


AMERIKA. Kolosalna statua sv. . 
Franje Asiskoga podignut će se skoro 
u San Franciscu, Kip će ibiti visok pe- 
deset metara i otkriven idućega pro- 
ljeća. Ovaj spomenik podižu Kolum- 
bovi Vitezovi, (S. 1) 

ITALIJA, Novi biskup iranjevac. 
Sveti je Otac Papa Pijo XI, nedavno 
imenovao biskupom preč. p. Franju 
Solana Muente y Campos, fran'evca 
Provincije Dvanaestorice Apostola u 
Peru, (S. 1) 


ITALIJA. Hodočašće u Asiz, Ho- 
dočašća u Asiz mebrojena su. Grupa 
stranih žurnalista, koji su ljetos pri- 
bivali Il. internacionalnom novinar- 
skom kongresu u Rimu, pohodili su 
Asiz i svetišta franjevačka u dolini 
Rieti. Mnogi članovi katol, Akcije 
dolaze, da se pomole na grobu pokro- 
vitelja Katoličke Akcije, a rimski 
radnici pod vodstvom monsig. Bal- 
delli-a, obavili su i Asizu svoje prve 
zatvorene duhovne vježbe. (S. 1) 


ITALIJA. Apostolskoga vizitatora 
za Abesiniju imenovao je Sveti Otac 
Papa. Odredio ije za tu dužnost 
monsi$. Castellani-a, nadbiskupa u 


Rodosu. Koncem listopada pošao je 


monsig. Castellani u Addis Abebu, 
da se s upraviteljem pokrajine Grazi- 
ani-em dogovori o budućoj organiza- 
ciji katoličke Crkve u Abesiniji, Zna- 
mo, da veliki dio pučanstva ondje 
pripada Muhamedovoj vjeri, kršćani 
su heretici, a rimokatolika ima raz“ 
mjerno malo. (S. 1) 
HOLANDIJA.  Nagrađeno = djelo. 
VIč. o. P. Polman, franjevac, učitelj 
teologije na katoličkom sveučilištu u 
Louvain-u i profesor crkvene povije- 
sti u samostanu Manje Braće u Al- 
verne - Wychen (Nizozemska) dobio 
je zlatni vijenac za najbolje povijesno 
djelo, što je napisano posljednjih pet 

$odina. Naslov je djela: L'element 
historique dans la controverse reli- 
Sieuse du XVle siecle, (Historijski 
pojam u vjerskoj borbi XVI, stoljeća). 
Osim franjevačke obitelji o. P. pri- 
bivali su svečanosti mnogi znameniti 
profesori redovnički i svjetski te oci 
sveučilični slušači. VIč. p. Gorris, 
isusovac, izrekao je pohvalni govor 
u čast svečarevu, koji je odgovorio 
kao pravi franjevac jednostavno i 
skromno. (s. 1) 


NIZOZEMSKA. Blagosiov nove tre- 
ćoredske kuće u  Alverna-Wychen 
obavljen je nedavno svečanim nači- 
nom. Vrhovni komisar Tr-a, vlč. p. 
Fidencije van der Borne sa mje izvr- 
šio sveti obred, Kuća je određena đa 
bude mjesto odmora trećoredica maj- 
ki obitelji i centar nauke i tečajeva u 
vezi s TR, Utemeljitelj ove korisne 
ustanove jest vlč, p. Ncel Ruys. 


(S. L) 


FRANCUSKA. Umrla miada dokto- 
rica-trećoredica, Dr, Madeleine Sa- 
lembiez bila je sjajna mlada liječnica. 
Članica jedne od brojnih trećoredskih 
pariških zadruga znala je steći ljubav 
svih svojih sestara u sv. Franji, Isto 
su ju voljeli i u bolnici, gdje je dje- 
lovala i bolesnici i bolničarke i liječ- 
nici profesori, Bila je neumorna u 
vršenju svojih vjerskih dužnosti — a 
svaki je dan pristupala k sv. pričesti 
— a požrivovno do skrajnosti u zva- 
ničnim si dužnostima, Govorila bi: 
»Kako je lijepo biti liječnik; koliko 
se tu može dobra činitil« A preko ti- 
jela djelovati na duše! Vanredne in- 
teligencije i neobične radne snage, 
odlučila je posvetiti se bolesnicima u 
bolnicama, a njezina ljubav prema 
siromasima bila je velika, Zarazivši 
se, odmah je osjetila da je izgublje- 
na, ali se nije tužila nego je s Gospo- 
dinom govorila: »Oče, ne moja nego 
tvoja budi volja«, Devetoga je listo- 
pada dala pozvati p. Justina, franjev- 
ca, i-zatražila da s njime recitira mo- 
litve umirućih, (Ove riječi vadimo iz 


nadgrobnoga govora jednoga od bol- 
ničkih protesora), Podiegla je infek- 
ciji ,koju je zadobila u svome zvanju. 


Otišla je prerano s ovoga svijeta 


usprkos najvećoj brizi i njezi bolni- 
čarki i profesora, koji su upotrebili 
sve svoje znanje i umijeće, da ju spa- 
su — ali uzalud, Ona je preminula 
blago i mirno svršivši svoj kratko- 
trajni ali bogati život na ovoj zemlji, 
pošto je mnogima pomogla do poka- 
janja i krštenja — i odraslima, (U 
Francuskoj naime mnogi živu bez sv. 


krštenja.) (S. 1) 
POLJSKA, Vanredno djelo. U Nie- 


pokalenovu, blizu Varšave, sinovi su 
sv, Franaje izvršili začudno djelo ka- 
toličkog žurnalizma, God, 1927. je P. 
Maksimilian uz pomoć sedamdeseto- 
tice braće laika počeo štampati ruč- 
nim strojem jedan časopis, Kroz de- 


set godina ustrajnoga truda i napora, 


uspjelo im je organizirati jednu od 
najmodernijih  štamparija u zemlji. 
Glavni njihov list je dosegao tiražu 
od sedamsto i pedeset hiljada primje- 
raka; najrašireniji je od svih poljač- 
kih listova. Oko sedamsto radnika — 
većinom trećoredaca — meprestano 
je zaposleno u štampariji, Pater Mak- 
similian sad je u Japanu, gdje izdaje 
drugi dnevnik »Vitez«, koji izlazi u 
sedamdeset hiljada primjeraka, Hoće 
da skoro ode u Indiju, gdje kani ute- 
meljiti dnevnik u Kalkuti, — (S. L) 


aw. e 4 e = 
Jlaši pokojnici 
ZAGREB. Dne 17. XII 1936. pre- 
selila se u vječnost članica naše Za- 
druge Preskar Franciska s. Vero- 
nika u 70, god. života. U TR je stupila 
šod, 1890, a sv, zavjete položila god. 
1891. Svoje je trećoredske dužnosti 
revno izvršivala i vrlo je rado dolazila 
u našu franjevačku crkvu, dok je nije 
u posljednje vrijeme njena bolest u 
tome priječila. — Preporučamo je u 
pobožne molitve. 

BAČ. U posljednje vrijeme izgubila 
je naša zadruga dvije članice i to 
Mandu Šušterić, sestru Katrinu 
u 75. Sod, života. U Redu je Bogu slu- 
žila 21 godinu. Revno je izvršivala 
svoje trećoredske dužnosti primajući 
dnevno sv, sakramente. Bila je i čla- 
nicom Bratovštine sv. krunice. Umrla 
je nakon kratke bolesti, okrijepljena 
sakramentima umirućih, — Druga je 
članica Ivka ud Kampel, s Ma- 
rija Franciska. Umrla je u 56. godini 
Života, Kroz 21 godinu bila je članicom 
naše Zadruge te premda je 11 godina 
bolovala na plućima revno je dolazila 
na sastanke. Ako je katkada nismo vi- 
djeli u crkvi, odmah smo znali, da joj 
je jako zlo. Svoju je bolest strpljivo 
podnašala, te je uvijek govorila: neka 
joj Bog dade još više boli, samo da 
zadovolji za svoje grijehe već na ovom 
svijetu. U Bratovštini sv. krunice bila 
je 35 godina članom te je bila i odbor- 
nicom. 

Obje ove pokojne sestre sproveli su 
do groba svi članovi zadruge, moleći 
do groba serafsku krunicu i kao čla- 
nici Bratovštine 12 očenaša. — Pre- 
poručamo ih braći i sestrama u po- 
božne molitve, a Gospodin neka im 
udijeli pokoj vječni. 


Dobre njiše 


JOSIP M, DR. CAREVIĆ: ZA EUHA- > 


RISTIJSKI KONGRES U DUBROVNIKU 
GOD. 1937. To je sedma pastirska posla- 
nica preuzv. biskupa dubrovačkog, kojom 
najavljuje svoj dijecezanski euharistijski 
kongres. U prvom se dijelu iznose svijetle 
tradicije Dubrovčana, na njihovu pobož- 
nost prema  euharistiji, pokazujući na 
slavne crkvene spomenike Dubrovčana, 
koji imadu odjeka i u zlatnoj dubrovač- 
koj knjizi (Palmotić, Gundulić). Zatim 
slijedi tehnički dio kongresa, koji će se 
održati 15., 16, 17. i 18, jula god. 1937. 


. Zafivalnice 


Thompson Ohio (Amerika). Bila sam u 
velikoj neprilici, te sam se sa nekim čla- 
novima svoje obitelji utekla presv. Srcu 
Isusovu i sv. Anti obećavši, da ću se jav- 


no zahvaliti u Glasniku. Već u početku 
devetnice nestalo je neprilike i sve se 
obratilo na dobro. Zato hvalim i slavim 
presv. Srce Isusovo i sv. Antu i zahvalju- 
jem se i na drugim milostima, što sam ih 
primila. Matko Marija. 


MRACLIN. Moja mala kćerka igrala se 
sa susjednom djecom, te joj neki dječak 
sitnim željezom ozlijedio oko, tako, da 
su se liječnici bojali da neće ozdraviti, 
U svojoj velikoj tuzi utekla sam se devet- 
nicom dragom Isusu u presv. oltarskom 
sakramentu, bl. Djevici Mariji i sv. o. 
Franji. Moja je molitva uslišana: moja 
kćerkica vidi na oko, kao da se nije ništa 
dogodilo, Stoga se javno zahvaljujem na 
ovoj velikoj milosti. — Bara Kos. 


ZAGREB. Zahvaljujem se sv. Judi Ta- 


deju na primljenim milostima. — N. N. 


IHifodari 


od 15. XI. do 19. XIL 1936. 


Za Sklonište: Din 1100: J, K. — Din 
422: sabrao Kliman J, — Din 100: Moko- 
sek LL, prof. Kršnjavi S, Vahtarić A, 
Vahtarić A, — Din 50: Odžić M., Bošnja- 
ković S., P, A. — Din 30: Jakšić J, — 
Din 25: Starčić Vj. — Din 20: Katanec D., 
Galjer C., Gustetić F., Farkaš M., Ančić 
M., Strapajević A., Adler M., Sablić M., 
Mucak M., Rastovčan G., Asel M., Kata- 
nec D., Galjer C., Kutnjak H., Kvin K., 
Vitovski M., Paunović M, — Din 15: Ko- 
vačić L., Levatić K, — Din 14: Palčec J. 
—Din 10: Tomažić F., Dušak J., Habulin 
D., Gregec J., Jakušić V., Čerček M, N 
N., Ormuš J., Ormuš K., Đud A., Turkalj 
M., Krašovec M., Hagara J., Majer D. 
Barilar R., Bešenski D., Vrbanec L, Mati. 
jašić V., Vrabec E., Jambrišak J., Masnec 
T., Jakušić V.. Janušec V., Gajšek F. 
Bosnić M. Din 5: Mokosek A., Jerand 
P. — Din 4: Kovač D. : 


Za božićnicu siromasima: Din 150: J. 
K. — Din 110: Novak A., sabrala, — Din 
100: prof. Kršnjavi S., Fabijan E., Valen- 
čić M., Gmaz V., Kutnjak H., Lovrenčić 
A, — Din 40: Pavleković A. — Din 30: 
Stiasny H., Mokosek J., Jambričak hi 
M., Kitner A., Budić S. — Din 25; Gre- 
gec J., Novak Ana sabrala, N, N, Din 
20: Jambrišak M. J., A. P., Paunović M, 
N. N., Jamičić M., Asel M., Vahtarić A., 
Dušak A., Matijašić V., Leopold T., Mar- 
ković A., N. N., Franjković K., Dobrinić 

N. Vrvičar T., Tovarnik A, — Din 15: 
Ettlinger K, — Din 10: Vrabec E., Ra- 
stovčan G., N. N., G. R., Kukan M, Pre- 
skar M., Gašpert A., Barilar R., Krašovec 
M., Petrović J., Bertović K., Bešenski D., 
Vrbanec I, Šegović R., Vrabec E., N-N., 
Pek A., Deželak A., Farkaš M., Lukatella 
K., Kovačić L, S. A. Tof A,, Maper D,, 
Božić B., Galjer_ C., Božičević K., Zorko 
A., Franković A., Starčić V., Ivanec J., 
Jelača T., Gruica K., Vuković A., Žabek 
F., Gašpert F,, Voplakal M., Santaj M, 
s, Odžić sabrala. — Din 8: Kunović J, — 
Din 6: Kotlarski J,, Ormuš 1, N, N, Dren- 
ski T, — Din 5: Kraljević R., Kiepach J., 
Rižman S., Vouk P., Starc J., Kolenko 
B., Štriga M., Božičić M, — Din 4: Za- 
mrazil Z., Vratić Fr, Kaurić R. — Din 3: 
Novak J. — Sestra Levatić darovala za 
siromahe: brašna, masti, šećera, maka i 
šibice. Sestra Reberski darovala: brašna, 
šećera i riže. Trgovac g. Kohek: 10 kg 
finog brašna, 

Za fond Glasnika: Din 160: Matko M. 
Thompson Ohio, — Din 20: Franjevački 
samostan Plehan. — Din 18: Leonhart E,, 
Tucakov M., Kovačević A., Crnković J. 
— Din 17: Cipurović A, — Din 10: N. N. 
— Din 5: Zrnčić 1. Dubrovnik, Baich M., 
Friedl F., Fanjek M, Fretze N. — Din 3: 
Pek A, — Din 2: Hajsok M., Goranec, 


Riesel K., Virovitica. 


Jeste li naručili 


»,SERAFSKO CVIJEĆE"? 


Razno: Za monstrancu: Din 750: Stiasny 
H. (time je isplatila svoj prinos za mon- 


strancu Din 1000), — Za uzgoj svećenika; 
Din 80: Matko M. — Za svijeće u Sklo- 
ništu: Din 25: Seček S, — Za zvona: Din 


10: Strapajević A, — Za jaslice: Din 10; 
Zorko A. — Za božićno drvce: Din 10: 
Gajšek F. — Za sv, Zemlju: Din 10: Keč 
A. — Za popravak crkve: Din 25: Starčić 
V, — Din 10: Barilar R. — Za misije: 
Din 20: N, N, — Din 10: Strapajević A., 
Mokosek J, — Din 8: Starčić V, — Din 5: 
Bešenski D, — Din 3: Kovačić L. — Bo- 
žićnica Samostanu: Din 200: Valenčić M. 
— Din 20: NN, 

Svim darovateljima hvala, a od Boga 
plaća, 


Veseli Gutić 


»Đavo je umro«. Neki trgov. put- 
nik hoće da svoga suputnika sve ć e- 
nika natjera u nepriliku, 

— Velečasni, znadete što je novo? 

— Ne znam, još nisam danas čitao 
novine, 

— Ta svuda se o tom govori — 
da je naime ove noći umro đavao. — 
Svećenik izvadi novčarku, uzme ne- 
što novca i pruži ga suputniku govo- 
reći: 

— Uzmite ovaj novac kao milodar 
od mene, jer mi se siročad, koja osta- 
je bez svojih, uvijek smili, — Nastao 
je grohotan smijeh. 

Rekord škrtosti. Svratio sam se k 
čovjeku, — pripovijeda neki putnik 
— koji je čitavu Božju noć, mjesto 
da je mirno spavao, neprestance 
okretao dvoje svoje djece s jedne 
strane na drugu, Začudiv se upitam 
ga: 

— Ma što to radite? — 
rastumači: 

— Moja djeca spavaju i leže ne- 
prestano na jednoj te istoj strani, 
onda se unutarnja tjelesna toplina 
previše umnoži te radi toga probava 
prenaglim tempom napreduje. A kad 
ih ovako neprestano vrtim, probava 
se lagano obavlja te tim barem kod 
zajutraka nešto prištedim; apetit im 
se naime u tom slučaju još ne javlja. 


On mi 


Uredio: o, Hermenegildo Herman, 


Širite 
GLASNIK SV. FRANJE 

